title: Robert Opel

text: Robert Opel (23. lokakuuta 1939 – 7. heinäkuuta 1979) oli valokuvaaja ja taidegallerian omistaja, joka tunnetaan tekemästään viuhahduksesta vuoden 1974 Oscar-gaalassa.


title: Robert Opel

text: Opel pääsi backstagelle lehtimiehenä esiintyen ja juoksi alasti gaalan juontaja David Nivenin ohi näyttäen sormillaan voitonmerkkiä, kun Niven oli pyytämässä lavalle Elizabeth Tayloria. Tämän jälkeen Niven vitsaili yleisölle, että on kiehtovaa ajatella viuhahduksen tehneen miehen saavan elämänsä ainoat naurut riisuutumalla ja paljastamalla vajavaisuutensa. Myöhemmin on tuotu esille evidenssiä, jonka mukaan viuhahdus olisi ollut gaalan tuottajan, Jack Healy Jr.:n avustama tempaus. Tapaus toi Opelin julkisuuteen .


title: Robert Opel

text: Viuhahduksen tapahtuessa Opel oli 34-vuotias. Hän oli Los Angelesin hippien keskuudessa tunnetuimpia henkilöitä, ja hänestä tuli homojen vapautusliikkeen avainhahmoja 1970-luvun lopulla. Viuhahduksen myötä hän sai jonkinlaista katu-uskottavuutta taidepiireissä. Viuhahtelun Opel oli aloittanut muutamia kuukausia ennen vuoden 1974 Oscar-gaalaa. Hän oli esiintynyt alasti Los Angelesin kunnanvaltuuston kokouksissa protestoidakseen suunniteltuja kaupungin uimarantoja koskenutta alastomuuskieltoa vastaan. Opel oli pidätetty yhden kunnanvaltuustossa esiintymisensä jälkeen, jolloin hän esiintyi oikeudessa Setä Samuliksi pukeutuneena. Tuomiona oli neljä kuukautta vankeutta, joka muutettiin myöhemmin ehdonalaiseksi. Tuona vuonna Opel työskenteli freelancer-valokuvaajana "The Advocate" -nimiselle homojen lehdelle.


title: Robert Opel

text: Opel eli suurimman osan 1970-luvusta San Franciscossa, jossa hän koki olevansa paikallisen poliisin ahdistelema saatuaan poliisilta yli sata sakkolappua erilaisista rikkeistä. Vuoden 1978 maaliskuussa Opel avasi "Fey-Way Studios" nimisen homotaiteen gallerian San Franciscon Howard Streetille. Kyseessä oli ensimmäinen vain homotaiteeseen erikoistunut näyttelytila. Opelin galleriassa oli muiden näyttelyiden ohella myös Tom of Finlandin ensimmäinen Yhdysvaltojen näyttely. Perinteisten kuvataiteen muotojen lisäksi Opel teki myös kokeellisia elokuvia sekä performanssitaidetta. Hänen asemansa Yhdysvaltojen homotaide-scenessä oli 1970-luvun lopulla kasvanut huomattavaksi. Opelin mukaan hänen kaikissa töissään oli vahva poliittinen viesti. Hän näki mielestään poliittisesti motivoitunutta seksuaalista syrjintää kaikkialla ja halusi ihmisten olevan seksuaalisesti absoluuttisen vapaita.


title: Robert Opel

text: Opel murhattiin vuoden 1979 heinäkuussa, kun hänen näyttelyynsä murtauduttiin yöllä. Murtautujat olivat huumekauppiaita, joille Opel oli velkaa rahaa. Ryöstösaaliina tuli viisi dollaria sekä kamera. Ryöstäjät saivat rikoksestaan elinkautistuomiot.


title: Leviticus (yhtye)

text:
Leviticus on Ruotsista kotoisin oleva kristillinen metalliyhtye. Leviticus perustettiin vuonna 1982 ja yhtyeen johtohahmo oli Björn Stiggson. Yhtye julkaisi neljä albumia ennen hajoamistaan vuonna 1989.
Leviticuksen varhaiset julkaisut ovat tyyliltään 1980-luvulle tyypillistä glam metalia sekoittaen satunnaisesti muita rockvaikutteita. "Knights of Heaven" toi esille enemmän Petra-tyylisen rockpohjaisen ilmaisun.


title: Leviticus (yhtye)

text: Vuonna 1986 yhtye koki useita kokoonpanomuutoksia: Ez Gomer paikkasi Håkan Andersonin basistina ja Terry Haw liittyi mukaan. Molemmat olivat lyhyen aikaa yhtyeessä ennen kuin Leviticus hajosi ja he muodostivat Jet Circus -ryhmän.


title: Leviticus (yhtye)

text: Leviticus oli suositumpi Euroopassa kuin Yhdysvalloissa. He tekivat ensimmäisen yhdysvaltojen kiertueensa vuonna 1988 lämmitellessään Larry Normania ja soittivat hänen taustayhtyeenään. Samana vuonna he kiersivät Yhdistynyttä kuningaskuntaa. Leviticus palasi yhteen vuonna 2003 soittaakseen Bobfest-tapahtumassa.


title: Leviticus (yhtye)

text: Ez Gomer ja Terry Haw perustivat rumpali Little Gregoryn kanssa Jet Circuksen vuonna 1988. Jet Circuksen ensimmäistä albumia "Step on It" (1991) luonnehti proto-rapcore-ilmaisu. Euroopassa albumia jakeli Pila Records. HM Magazinen toimittaja Doug Van Pelt esitteli Jet Circuksen Yhdysvalloille. Masterointinsa vuoksi albumi kärsi huonosta äänilaadusta. Pitkän hiljaiselon jälkeen yhtye julkaisi "No Mercy for the Living Dead" -albumin vuonna 2003. Gomer julkaisi myös sooloalbumin nimeltä "Look at Death Now" vuonna 2005. Tämä albumi esitteli vierailevia artisteja kuten Mikkey Deen Motörhead-yhtyeestä, Stefan Elmgrenin Hammerfall-yhtyeestä ja Ruotsin radiosinfoniaorkesterin. Myöhemmin he ovat julkaisseet remix-albumin "Dance or Die".


title: Leviticus (yhtye)

text: Leviticuksen jälkeen Björn Stiggson perusti XT-yhtyeen Sonny Larsonin kanssa. XT julkaisi kolme albumia. Stiggson julkaisi vuonna 1988 myös sooloprojektin nimeltä "Together With Friends".


title: Leviticus (yhtye)

text: Jet Circus:


title: Päijät-Hämeen kylät

text: Päijät-Hämeen Kylät ry on koko Päijät-Hämeen maakunnan kattava kyläyhteisöjen kattojärjestö, joka koordinoi ja tiedottaa maakunnan kylätoimintaa. Päijät-Hämeen Kylät ry järjestää vuosittain Päijät-Hämeen kylämarkkinat Lahden satamassa, mihin kokoontuvat kylätoimijat esittelemään kyliään mahdollisesti niistä kiinnostuneille uusille asukkaille.


title: Päijät-Hämeen kylät

text: Vuosittain valitaan Päijät-Hämeen vuoden kylä.


title: J. L. Mackie

text: John Leslie Mackie (1917–1981) oli australialainen filosofi, joka tunnetaan parhaiten metaeetikkona, ennen kaikkea moraalisen skeptisismin puolustajana. Hän on toiminut myös uskonnonfilosofian ja metafysiikan aloilla.


title: J. L. Mackie

text: Mackie toimi filosofian professorina Otagon (1955–59), Sydneyn (1959–63) ja Yorkin yliopistoissa (1963–67). Hän oli Oxfordin University Collegen (1967–) ja British Academyn (1974–) jäsen.


title: Aarne Vainio

text: Aarne Asser Olavi Vainio (20. maaliskuuta 1917, Kymi – 6. tammikuuta 2010, Kotka) oli suomalainen oopperalaulaja, äänialaltaan bassobaritoni. Vainio lauloi Suomen kansallisoopperassa vuosina 1951–1972. Hän on esiintynyt yli 80 roolissa, joihin kuuluu sekä basso- että baritoniosia, esimerkkeinä Taikahuilun Sarastro, La Traviatan Georges Germont, Don Carlosin Suurinkvisiittori, Aidan ylipappi Ramfis, Carmenin Escamillo, Toscan paroni Scarpia, Sevillan parturin Don Basilio, Valkyyrian Wotan ja Boris Godunovin nimiosa.


title: Aarne Vainio

text: Vainio palkittiin Pro Finlandia -mitalilla vuonna 1967.


title: Seututie 148

text: Seututie 148 kulkee Tuusulan Hyrylästä Keravan ja Sipoon halki Porvoon Kilpilahteen. Tien pituus on vajaa 30 kilometriä. Tie kulkee nimillä Kulloontie, Keravantie, Öljytie ja Nesteentie vaihtelevasti siten, että se kulkee Hyrylästä Keravan läntiselle rajalle nimellä Kulloontie, Keravan rajalta Nikkilän eteläpuolelle nimellä Keravantie, Nikkilän eteläpuolelta Helsingintielle nimellä Öljytie ja Helsingintieltä Kilpilahteen nimellä Nesteentie.


title: Sergei Volkov

text: Sergei Aleksandrovitš Volkov (, s. 1. huhtikuuta 1973 Tšuhujiv, Ukrainan SNT, Neuvostoliitto) on venäläinen kosmonautti.


title: Sergei Volkov

text: Volkov on koulutukseltaan Venäjän ilmavoimien hävittäjälentäjä ja sotilasarvoltaan kapteeni.


title: Sergei Volkov

text:
Volkov valittiin kosmonauttikoulutukseen vuonna 1997. Hän lähti lennolle Kansainväliselle avaruusasemalle Retkikunta 17:n komentajana Sojuz TMA-12 -lennolla 8. huhtikuuta 2008. Paluu samalla Sojuz TMA-12 -aluksella tapahtui 24. lokakuuta 2008.
Hänen toinen lentonsa ISS:lle oli Sojuz TMA-02M, joka lensi 7. kesäkuuta 2011.


title: Sergei Volkov

text: Volkov on kosmonautti Aleksandr Volkovin poika. Lennettyään avaruuteen 8. huhtikuuta 2008 Volkovista tuli ensimmäinen toisen polven avaruuslentäjä.


title: Zaranj

text: Zaranj () on 10 381 asukkaan kaupunki Lounais-Afganistanissa lähellä Iranin rajaa. Se on myös Nimruzin maakunnan pääkaupunki.


title: Songs in A Minor

text: Songs in A Minor on laulaja Alicia Keysin ensimmäinen albumi, joka julkaistiin kesäkuussa 2001. Se nousi julkaisuviikollaan Yhdysvaltojen albumilistan kärkeen myyden . Albumia on myyty maailmanlaajuisesti yli kappaletta.


title: The Diary of Alicia Keys

text: The Diary of Alicia Keys on Alicia Keysin toinen albumi, joka julkaistiin joulukuussa 2003. Se nousi julkaisuviikollaan Yhdysvaltojen albumilistan kärkeen myyden 618.000 kappaletta. Albumia on myyty maailmanlaajuisesti 8 miljoonaa kappaletta. Albumilta julkaistiin singlet "You Don't Know My Name", "If I Ain't Got You", "Diary" ja "Karma".


title: The Diary of Alicia Keys

text: Lisäraidat:


title: Unplugged (Alicia Keys)

text: Unplugged on Alicia Keysin livealbumi, joka julkaistiin lokakuussa 2005. Albumi nousi julkaisuviikollaan Yhdysvaltojen albumilistan ykköseksi myyden 196 000 kappaletta. Se on enimmäinen naisartistin Unplugged-levy, joka on debytoinut Yhdysvaltojen albumilistan ykkösenä. Kaiken kaikkiaan albumia myytiin maailmanlaajuisesti noin 2,5 miljoonaa kappaletta. Albumilta on julkaistu singlet "Unbreakable" ja "Every Little Bit Hurts", mitkä jäivät vain pieniksi listahiteiksi.


title: Kuoleman koetukset

text: Kuoleman koetukset on Darren Shanin tarina -kirjasarjan viides osa, jonka on kirjoittanut Darren Shan. Alkuteos on ilmestynyt 2001. Teoksen on suomentanut Kaijamari Sivill. Suomeksi kirja on ilmestynyt Tammen kustantamana, 1. painos vuonna 2006 ja 2. painos 2007.


title: Kuoleman koetukset

text: Darren Shanin on läpäistävä viisi kuolemanvaarallista koetta todistaakseen olevansa kelpo vampyyri. Hän ei voi kieltäytyä eikä epäonnistua – ainoa vaihtoehto on kuolema. Koettuaan vesilabyrintin, neulapolun ja lieskasalin kauhut, Darren on kehnossa kunnossa. Kuitenkin hänen on pakko taistella kahta hullua villisikaa vastaan, ja melkein kuoleekin, ellei siniviitta Harkat Muldz olisi tullut hätiin. Tämän jälkeen Darren tuomitaan kuolemaan, koska ei selvinnyt koetuksesta. Hän karkaa vuorelta, mutta eteen osuu valtava joukko vampaneeseja. Miten he olivat päässeet vuoreen, oliko vampyyrien joukossa petturi? Darren lähtee karkuun, kun hänen ystävänsä tapetaan. Hän pääsee takaisin Viimeisen matkan saliin ja kun vampaneesit saavat hänet kiinni. Hän yrittää hypätä virran yli, mutta tietää epäonnistuvansa. Hän putoaa virtaan ja jää kiveen roikkumaan. Häntä yritetään pelastaa, mutta hän halua koskea pelastajaansa. Lopulta hän irrottaa otteen kivestä ja lähtee ajautumaan kohti virran loputtomia aaltoja.


title: Marcus Ulpius Traianus

text: Marcus Ulpius Traianus Major (noin 30 – ennen vuotta 100) oli roomalainen senaattori, joka oli keisari Trajanuksen isä. Trajanus oli Hispania Baetican Italicasta kotoisin olevan Ulpius suvun jäsen. Trajanus julisti isänsä jumalaksi tittelillä "divus Traianus pater" tämän kuoleman jälkeen. Hän oli ensimmäinen sukunsa jäsen, josta tuli senaattori.


title: Marcus Ulpius Traianus

text: Vespasianuksen alaisena Traianus johti "legio X Fretensisiä" ensimmäisessä juutalaissodassa vuosina 67–68. Vespasianus nimitti Traianuksen provinssin kuvernööriksi. Myöhemmin hän palveli Hispania Baetican, Syrian, erään tuntemattoman Afrikan provinssin ja viimeksi Asian maaherrana. Syyriassa ollessaan hän kukisti provinssiin hyökänneet parthialaiset.


title: Marcus Ulpius Traianus

text: Marcus Ulpius Traianus sai vaimonsa Marcian kanssa Trajanuksen lisäksi tyttären Ulpia Marcianan. Hänellä oli myös sisko Ulpia Traiana, joka oli Publius Aelius Hadrianus Aferin äiti. Afer oli puolestaan keisari Hadrianuksen isä.


title: Ammunta kesäolympialaisissa 1956

text: Melbournen kesäolympialaisissa 1956 ammunnassa kilpailtiin seitsemässä lajissa.


title: Solid Steel

text: Solid Steel on sekä viikoittainen brittiläinen radioshow että sarja Ninja Tune -levy-yhtiön julkaisemia DJ-miksausalbumeita. Lisäksi samalla nimellä järjestetään muun muassa klubi-iltoja. Solid Steel -radioshow'n musiikissa pääpaino on elektronisilla lajeilla, kuten drum'n'bass, hip hop ja tekno, mutta mukana on usein myös jazzia ja muuta materiaalia varsin ennakkoluulottomasti.


title: Solid Steel

text: Solid Steel sai alkunsa lontoolaisen Kiss FM -kanavan (nykyään Kiss 100) radioshow'na vuonna 1988. Sitä veti alun perin Coldcut eli parivaljakko Matt Black ja Jonathan More. Myöhemmin mukaan toimintaan ovat liittyneet muun muassa Darren Knott (DK), "PC" ja Strictly Kev.


title: Solid Steel

text: Solid Steel -radioshow kuului myös Yleisradion ohjelmistoon 2000-luvulla, ja sitä lähetettiin viikoittain lauantai-sunnuntai-yönä ensin Radiomafiassa ja sitten YleX-kanavalla vuoden 2007 loppuun asti.


title: Jerusalem (Volume 1)

text: Jerusalem on ruotsalaisen hard rock -yhtye Jerusalemin ensimmäinen studioalbumi. Albumin eponyyminen ruotsalaispainos julkaistiin vuonna 1978 Prim Records -levymerkillä. Englanninkielinen painos (uudelleennimettynä "Volume 1") julkaistiin vuonna 1980 Lamb & Lion Records -levymerkillä Yhdysvalloissa ja Word Recordsilla Yhdistyneessä kuningaskunnassa. "Jerusalem" ja yhdysvaltalaisyhtye Resurrection Bandin albumi "Awaiting Your Reply" ovat kaksi ensimmäistä kristillistä esimetallialbumia. Albumista tuli menestys kristittyjen kuuntelijoiden piireissä ja myi kuudessa kuukaudessa 20 000 kappaletta, mikä oli ennen kuulematonta eurooppalaisen kristillisen rockin parissa.


title: Jerusalem (Volume 1)

text: Ulf Christiansson on kirjoittanut kaikki kappaleet paitsi "Days Passing By" ("Dagarna går"), jonka kirjoitti Dan Tibell.


title: Jerusalem (Volume 1)

text: Jousisoitinsovituksista kappaleella "Come to Me" ("Kom till mej") vastasi Swante Bengtsson.


title: Porlammin yläaste ja lukio

text: Porlammin yläaste ja lukio oli pienehkö koulu Lapinjärven kunnan alueella Porlammilla. Oppilaita Porlammin yläasteella oli noin 190 ja lukiossa noin 60. Porlammin peruskoulun ylimpiä luokkia ja lukiota kävivät pääsääntöisesti Lapinjärven, Myrskylän ja Artjärven oppilaat.


title: Porlammin yläaste ja lukio

text: Porlammin lukio ja yläaste toimivat samassa rakennuksessa ja niillä oli yhteinen henkilökunta. Porlammin lukion ja yläasteen rehtorina toimi Marketta Takkala, ja henkilökuntaa koulussa oli vajaat 40 ihmistä.


title: Porlammin yläaste ja lukio

text: Porlammin lukio perustettiin 1960-luvun alussa. Lukuvuoden 2001-2002 aikana valmistui Taitotalo, jossa sijaitsivat koulun uudet, nykyaikaiset kotitalouden ja teknisten töiden tilat. Koulun käyttöön oli myös valmistunut nykyaikaisella teknologialla varustettu 89-paikkainen auditorio, jossa on täydet valmiudet etäopetukseen ja erilaisten medioiden käyttöön opetuksessa. Koulu otti käyttöönsä lukukautena 2008 Wilma -järjestelmän, jolla opiskelijan huoltaja voi tarkastella lastensa koulunkäyntiä.


title: Porlammin yläaste ja lukio

text: Porlammin lukio ja yläkoulu lakkautettiin sisäilmaongelmien vuoksi. Porlammin yläkoulu lakkautettiin 1.8.2014 alkaen ja oppilaat siirtyivät lähikouluihin. Porlammin lukioon ei otettu enää 1.8.2014 alkaen uusia opiskelijoita ja lukion lakkauttamisen aikataulusta päätettiin myöhemmin viimeisten opiskelijoiden valmistuttua.


title: Yleisurheilun sisäratojen Euroopan-mestaruuskilpailut 1994

text: Yleisurheilun sisäratojen Euroopan-mestaruuskilpailut järjestettiin vuonna 1994 Pariisissa, Ranskassa. Kisojen ajankohta oli 11.–13. maaliskuuta.


title: Ammunta kesäolympialaisissa 1960

text: Rooman kesäolympialaisissa 1960 ammunnassa kilpailtiin kuudessa lajissa.


title: Klassikoiden ilta

text: Klassikoiden ilta on suomalaisten laulajien Juice Leskisen ja Mikko Alatalon yhteinen kahden CD:n livealbumi vuoden 2005 samannimisestä konsertista. Levyn materiaali on äänitetty pääosin Tampere-talon konsertista marraskuulta 2004, mutta kappale "Rock'n Roll'n Blues'n Jazz" on äänitetty samana vuonna Levin keikalta. Lisäksi on mukana bonuskappaleina "päivitetyt" versiot kappaleista "Klovni heittää veivin" sekä "Odysseus". Myös singlekappale (kumppanusten viimeiseksi yhteiseksi levytykseksi jäänyt) "Yksinäinen cowboy" löytyy levyltä. Konsertista on tehty myös samanniminen DVD, joka julkaistiin loppuvuodesta 2005.


title: Klassikoiden ilta

text: CD 1


title: Klassikoiden ilta

text: CD 2Coitus Intin jälkeiset:


title: Klassikoiden ilta

text: Henrikin enkelit:


title: Klassikoiden ilta

text: Lisäksi:


title: Kautta aikain

text: Kautta aikain on Juice Leskisen neljäs kokoelma-albumi, joka on myös Leskisen myydyin albumi. Se julkaistiin vuonna 1997. Kahden CD:n kokoelma sisältää pääosin Juice Leskisen vanhoja hittejä, mutta mukana on myös uusi versio kappaleesta ”Virsi”.


title: Kautta aikain

text: Kokoelma on saatavana myös C-kasettina, joka tosin on hieman erilainen sisällöltään kuin CD.


title: Kautta aikain

text: Levyn kansikuvassa Leskinen soittaa Gibson S-1 -mallista sähkökitaraa.


title: Tuomaksen evankeliumi (albumi)

text: Tuomaksen evankeliumi on laulaja Juice Leskisen uskontoaiheinen kokoelmalevy, joka ilmestyi vuonna 2003. Vanhojen kappaleiden lisäksi levy sisälsi uuden kappaleen "Pappi", sekä vuonna 2003 tehdyn version kappaleesta "Ekumeeninen jenkka".


title: Kautta aikain 2

text: Kautta aikain 2 on Juice Leskisen seitsemäs ”virallinen” kokoelma-albumi. Se julkaistiin keväällä 2006, ja on jatkoa vuonna 1997 ilmestyneelle Kautta aikain -kokoelmalle.


title: Kuudennen liittokunnan sota

text: Kuudes liittokunta (1813-1814) oli Yhdistyneen kuningaskunnan johtama liittokunta Ranskan ensimmäistä keisarikuntaa vastaan. Mukana olivat Itävalta, Preussi ja muita saksalaisvaltioita sekä Portugali, Espanja, Ruotsi ja Venäjä. Sodan tuloksena Ranskan keisari Napoleon I karkotettiin Elballe ja Bourbon-suku palasi Ranskan valtaistuimelle.


title: Kuudennen liittokunnan sota

text: Liittokunnan muodostumisen syy oli se, että Venäjän keisarikunta ei pysynyt kaupallisten etujensa vastaisessa mannermaasulkemuksessa Ranskan haluamalla tavalla, mikä oli tämän kannalta välttämätöntä taloudellisen kriisin aikaansaamiseksi Yhdistyneessä kuningaskunnassa. Napoleon päätti pakottaa Aleksanteri I:n mannermaasulkemukseen sodalla. Toisena tavoitteena oli Puolan vapauttaminen Venäjän vallasta Ranskasta ulko- ja puolustuspoliittisesti riippuvaiseksi valtioksi. Puolalaiset osallistuivat Ranskan Venäjän sotaretkeen 100 000 sotilaan voimin.


title: Kuudennen liittokunnan sota

text: Noin 600000 Ranskan suuren armeijan sotilasta hyökkäsi Venäjälle 23. kesäkuuta 1812 valloittaen Moskovan, mutta joutui huollon vuoksi peräytymään, koska Aleksanteri I ei suostunut rauhaan, vaan Venäjä jatkoi puolustustaisteluaan. Vietettyään liian kauan Moskovassa odottamassa Aleksanteri I:n rauhantarjousta tai antautumista, tuli talvi huollon kannalta liian aikaisin. Vetäytyessään venäläiset olivat käyttäneet poltetun maan taktiikkaa vaikeuttaakseen ranskalaisten huoltoa. Lisäksi Venäjän sotaretki oli luonteeltaan laajempi kuin ajankohdan sodat: myös armeijaan värväämättömät talonpojat taistelivat ranskalaisia vastaan.


title: Kuudennen liittokunnan sota

text: Tämän kansansodan luonteen vuoksi on venäläisessä historiankirjoituksessa Napoleonin sotaretkestä Venäjälle käytetty nimeä isänmaallinen sota sen laajaperäisen luonteen vuoksi. Ranskalaisten vetäydyttyä venäläisjoukot osallistuivat taisteluihin vielä Keski- ja Länsi-Euroopassa, mikä tutustutti ne länsimaisiin instituutioihin. Vertailukohdan saaminen venäläisen yhteiskunnan piirteisiin synnytti uudistusvaatimuksia ja dekabristikapinan myöhemmin.


title: Kuudennen liittokunnan sota

text: Napoleon kokosi uuden armeijan, joka aiheutti 2. toukokuuta 1813 Lützenissä ja 20.-21. toukokuuta Bautzenissa liittoutuneille 40000 miehen tappiot. Taistelut taukosivat 4. kesäkuuta tehtyyn aselepoon,jonka aikana kumpikin osapuoli kokosi joukkojaan.


title: Kuudennen liittokunnan sota

text: Aselevon päättyessä 13. elokuuta Napoleon aloitti etenemisen. Hän aiheutti Dresdenissä tappion liittoutuneille kärsien itse vain vähäistä mieshukkaa. Ratsuväen puute esti kuitenkin takaa-ajon ja siten voiton hyödyntämisen. Leipzigin "kansojen taistelussa" 16.-19. lokakuuta Napoleonin joukot kärsivät tappion, mutta ne kykenivät järjestäytyneeseen vetäytymiseen alueelta.


title: Kuudennen liittokunnan sota

text: Espanjassa ja Portugalissa käyty Pyreneiden niemimaan sota eli Espanjan itsenäisyyssota oli yksi ensimmäisistä itsenäisyyssodista, ja se on merkityksellinen laajamittaisen sissisodan käytänteiden muodostumiselle. Sota alkoi, kun ranskalainen kenraali Junot vei 20 000 miehen joukkonsa Lissaboniin marraskuun 1807 lopussa, jolloin Portugalin kuningasperhe pakeni Brasiliaan. Madridissa puhkesi Ranskan-vastainen kapina 2. toukokuuta 1808. Ranska vastasi siihen teloittamalla satoja kapinallisia. Tämä johti kansannousun laajenemiseen. Espanjan armeijan jäänteet aloittivat sodan ranskalaisia vastaan, ja mukaan liittyi suuri määrä siviilejä. Vapaaehtoiset organisoituivat paikallisiksi kapinajuntta-nimisiksi ryhmiksi, jotka tekivät yllätyshyökkäyksiä ranskalaisten kuljetuksia ja pikku varuskuntia vastaan. Britannia sekaantui tilanteeseen, ja heinäkuussa 1808 alueelle tuli 35 000 brittisotilasta Arthur Wellesley Wellingtonin komennossa.


title: Kuudennen liittokunnan sota

text: Syksyllä 1808 Napoleon toi Espanjaan 200 000 miehen armeijan. Hän valloitti Madridin joulukuussa ja löi brittiarmeijan 16. tammikuuta 1809 Galician La Coruñassa. Wellingtonin brittijoukot alkoivat vuonna 1813 saada yliotteen Ranskan joukoista. Tammikuussa Wellington valtasi Madridin ja karkotti Napoleonin nimittämän kuninkaan Joosef. Ratkaisutaistelu käytiin 21. kesäkuuta 1813 Vitoriassa. Brittien, espanjalaisten ja portugalilaisten joukot voittivat ylivoimaisesti. Sota niemimaalla päättyi Napoleonin tappioon kuudetta liittokuntaa vastaan. Brittijoukot jatkoivat tosin sotaa tunkeutumalla Ranskan alueelle.


title: Kuudennen liittokunnan sota

text: Kuudes liittokunta päättyi Pariisin kaupungin antautumiseen ja Napoleonin pakoon 1814. Koska hän kuitenkin palasi valtaan sadan päivän keisarikunnan ajaksi 1815, muodostettiin seitsemäs liittokunta samalta kuudennen liittokunnan pohjalta Napoleonin lopulliseksi kukistamiseksi.


title: Sahara (täsmennyssivu)

text: Sahara voi tarkoittaa seuraavia asioita:


title: Espanjan Grand Prix 2003

text: Espanjan Grand Prix 2003 oli Formula 1 -sarjan osakilpailu, joka ajettiin 4. toukokuuta 2003 Circuit de Catalunya -radalla Espanjassa. Kilpailun voitti Michael Schumacher ja kotiradallaan ajanut Fernando Alonso oli toinen ja Ferrarin Rubens Barrichello oli kolmas.


title: Keisaritetra

text: Keisaritetra ("Nematobrycon palmeri") on tetrojen heimoon kuuluva kala.


title: Keisaritetra

text: Keisaritetra voi kasvaa jopa kuusi senttiä pitkäksi. Se on vartaloltaan selvästi leveämpi kuin vaikkapa neontetra. Keisaritetran kyljessä on leveä musta raita, jonka yläpuolella on selkeärajainen sinertävä alue, joka hohtaa sopivassa valossa violettina tai neonsinisen sävyissä. Koiraan evät ovat pitemmät ja teräväkärkisemmät kuin naaraan ja koiraan keskimmäinen pyrstöruoto ulottuu viirinä pyrstön takapuolelle. Koiraan ja naaraan tunnistaa silmien väristä, sillä naaraan silmät ovat vihreät ja koiraan siniset.


title: Keisaritetra

text: Keisaritetra on peräisin Etelä-Amerikasta, Atrato- ja San Juan-jokien vesistöistä.


title: Keisaritetra

text:
Keisaritetra on melko sopuisa parvikala. Koiraat muodostavat pikkureviirejä ja voivat uhitella toisilleen reviirirajoilla. Keisaritetrat viihtyvät akvaarion alaosassa lähellä pohjaa. Tummasävyinen pohja ja runsas kasvillisuus lisäävät kalan viihtymistä.
Keisaritetra kutee seura-akvaariossa viihtyessään spontaanisti ilman kutujärjestelyjäkin. Kututoimintaa tapahtuu lähes päivittäin. Jos altaassa on tiheä kasvillisuus, jossa syntyvät poikaset voivat kasvaa saalistajilta suojassa, harrastaja voi havaita altaassaan olevan enemmän keisaritetroja kuin on sinne itse hankkinut.
Tarkoituksellinen suunnattu viljely keisaritetroilla on hankalaa lajin vähätuottoisuuden vuoksi. Kutujärjestelyt eivät sinänsä ole ongelma, vaan kudussa kerrallaan syntyvä mätimunien määrä, joka on verraten pieni.


title: Keisaritetra

text: Keisaritetralle sopiva lämpötila-alue on 24–26 °C ja pH 6–7. Luonnossa keisaritetra syö matoja ja pieniä äyriäisiä. Akvaariossa sille sopii lihapitoinen sekaruoka.


title: Superstate

text: Superstate on Nakedin kolmas studioalbumi, joka julkaistiin 10. elokuuta 2007.


title: Kerritetra

text: Kerritetra ("Inpaichthys kerri") on tetrojen heimoon kuuluva kala.


title: Kerritetra

text: Kerritetra voi kasvaa noin viisi senttiä pitkäksi. Kerritetran kyljessä on leveä musta raita, ja se muistuttaa paljon keisaritetraa. Koiras on sinisävyisempi kuin naaras. Koiraan rasvaevä on sininen, naaraan oranssi. Kalasta on myös jalostettu erityisen sininen värimuoto.


title: Kerritetra

text: Kerritetra on peräisin Etelä-Amerikasta Aripuanã-joelta, Madeira-joen vesistöstä ja Brasilian Mato Grosson alueelta.


title: Kerritetra

text: Kerritetra on rauhallinen parvikala. Tummasävyinen pohja ja runsas kasvillisuus lisäävät kalan viihtymistä


title: Kerritetra

text: Kerritetralle sopiva lämpötila-alue on 24–26 °C ja pH 6–7. Kala on herkkä veden laadulle. Luonnossa kerritetra syö matoja ja pieniä äyriäisiä, akvaariossa sille sopii lihapitoinen sekaruoka.


title: Gideon Sa'ar

text: Gideon Sa'ar (, s. 9. joulukuuta 1966 Tel Aviv, Israel) on israelilainen poliitikko Likud-puolueesta. Hänet valittiin knessetiin ensimmäisen kerran vuonna 2003. Hän vastusti Israelin vetäytymistä Gazasta ja vaati asiasta kansanäänestystä.


title: Gideon Sa'ar

text: Sa'ar työskenteli oikeuskanslerin apulaisena 1995–1997. Tultuaan valituksi uudelleen vuoden 2006 vaaleissa hänet valittiin myös parlamentin varapuhemieheksi. Hän oli myös tasa-arvovaliokunnan puheenjohtaja. Likudin vuoden 2009 hallituksessa hän oli opetusministeri vuoteen 2013 ja vuoden 2013 parlamenttivaalien jälkeen hän oli vuoteen 2014 Netanjahun III hallituksen sisäasiainministeri.


title: Polotskin ensimmäinen taistelu

text: Polotskin ensimmäinen taistelu käytiin 17.–18.8.1812 Polotskissa Valko-Venäjällä Nicolas Oudinotin ja Laurent Gouvion Saint-Cyrin komentamien ranskalais-baijerilaisten ja Peter Wittgensteinin komentamien venäläisjoukkojen välillä.


title: Polotskin ensimmäinen taistelu

text: Venäläisten voitto pysäytti ranskalaisten etenemisen kohti Pietaria.


title: Rauma (Norja)

text: Rauma on kunta Norjassa Møren ja Romsdalin läänissä. Kunnan pinta-ala on 1502 km² ja tammikuussa 2013 tehdyn väestönlaskennan mukaan Rauman kunnassa oli 7 421 asukasta. Rauman kunta syntyi, kun Eid, Grytten, Hen, Voll ja eteläosa Veøyn kunnasta yhdistettiin vuonna 1964. Kunnan keskustaajama on Åndalsnesin kaupunki, jossa asuu noin 3000 asukasta. Kunnan läpi virtaa Rauma-niminen joki. Kunnan tunnetuin nähtävyys on Trollstigen. Kunnassa järjestetään musiikkifestivaali Rauma Rock aina elokuussa sekä tunturifestivaalit.


title: Rauma (Norja)

text: Rauman kunta on kauttaaltaan melko vuoristoista. Vuorten väleissä on runsaasti laaksoja, ja kunnan alueella on myös joitakin vuonoja. Kunnan, ja samalla koko Møren ja Romsdalin läänin, korkein kohta on Puttegga (1 999 m) ja sijaitsee kahden kunnan, Rauman ja Norddalin, rajalla. Kunnan alueella olevia sekä rajojen sisäpuolelle yltäviä vuonoja ovat suuren Romsdalsfjordenin osat; Langfjorden, Isfjorden, Innfjorden ja Rødvenfjorden. Kunnan suurimmat laaksot ovat yhteydessä näihin vuonoihin, ja laaksoihin liittyy pääsääntöisesti myös useita sivulaaksoja.


title: Heikki Leppänen

text: Heikki Olavi Leppänen (s. 31. elokuuta 1946 Parkano) on entinen suomalainen yleisurheilija. Hän on toiminut myös valmentajana ja yleisurheilukommentoijana Radio Suomen urheilulähetyksissä.


title: Heikki Leppänen

text: Päälajissaan kymmenottelussa Leppänen voitti kolme SM-mitalia. Hän osallistui Montrealin olympialaisiin, joissa kuitenkin keskeytti. Leppäsen kymmenottelun ennätys on 7 755 pistettä. Uransa loppupuolella hän kilpaili myös kuulantyönnössä ja työnsi parhaimmillaan 18,12. Leppänen edusti muun muassa Punkalaitumen Kuntoa ja Parkanon Urheilijoita.


title: Heikki Leppänen

text: Leppänen toimi moniotteluiden lajivalmentajana Suomen Urheiluliitossa vuosina 1983–1995


title: Marder II

text: Marder II () ("7.5cm Panzerabwehrkanone 40/2 auf Fahrgestell Panzerkampfwagen II (Selbstfahrlafette)", Sd.Kfz. 131 ja Sd.Kfz. 132) oli saksalainen toisen maailmansodanaikainen panssarintorjuntavaunu.


title: Marder II

text: Panzerkampfwagen II suunniteltiin koska keskiraskaiden vaunujen tuotanto viivästyi. Niitä käytettiin taisteluissa vuosina 1939–1942. Sen 20 mm tykki pystyi tuhoamaan T26 vaunun 500 metrin matkalta ja BT-sarjan vaunut sadan metrin matkalta. Se itse taas oli helppo tuhota kaikilla konekivääriä raskaammilla aseilla. Käytyä ilmi ettei Panzer II enää kelvannut ensilinjan vaunuksi päätettiin sen runkoa käyttää asealustana. Ensiksi valmistettiin uusitulla telapyörästöllä varustettua Sd.Kfz 132 vaunua jossa oli aseena sotasaaliiksi saatu neuvostoliittolainen 76,2 mm kenttätykki. Myöhemmässä Sd.Kfz 131 versiossa käytettiin hyväksi Pz II vaunusta tuttua alustaa jossa oli aluksi 50 mm panssarintorjuntatykki mutta se vaihdettiin parempaan 75 mm PAK 40 tykkiin. Tykkiä suojasi 10 mm panssari. Vaunu sai nimen Marder (). Valmistus päättyi vuonna 1943 mutta vielä vuonna 1944 muutettiin muutamia vaunuja.


title: Marder II

text: Vaunu oli pienen kokonsa ansiosta hyvin liikkuva ja samalla tehokas taistelussa. Se pystyi tuhoamaan kaikki liittoutuneiden panssarivaunutyypit lukuun ottamatta raskaita Josef Stalin-panssarivaunuja. Vaunussa oli 37 ammusta tykille ja 600 ammusta konekiväärille. Suurinta osaa vaunuista käytettiin itärintamalla mutta saksalaiset käyttivät sitä kaikilla muillakin rintamilla paitsi pohjolassa. Myöhemmin vaunun miehistöä vähennettiin kolmeen henkilöön miespulan vuoksi. Myöhemmin sodan kestäessä muutama vaunu varustettiin infrapunatähystyslaitteistolla, mikä mahdollisti taistelun pimeässä. Vaunuja valmistettiin yhteensä 1 217 kappaletta.


title: Markku Huhtamo

text: Markku Tapani Huhtamo (s. 10. elokuuta 1946 Rovaniemi) on suomalainen näyttelijä.


title: Markku Huhtamo

text: Huhtamo on tehnyt pitkän näyttelijänuran sekä teatterissa, televisiossa että elokuvassa. Huhtamo on kuulunut pitkään Helsingin kaupunginteatterin vakiokaartiin ja työskentelee tällä hetkellä freelancerina.


title: Markku Huhtamo

text: Vuodesta 1975 lähtien Huhtamo on nähty useissa televisiotuotannoissa sekä lähes 30 elokuvatehtävässä. Huhtamon muistetuimmat roolit ovat mm. Kai Evola televisiosarjassa Vihreän kullan maa (1987–1988), intensiivinen sotamies Aatos Laitila elokuvassa Talvisota (1988) sekä Tapanin osa Yhdysvalloissa kuvatussa elokuvassa Ameriikan raitti (1990). Koomisia rooleja Huhtamo on näytellyt mm. parissa Uuno Turhapuro-elokuvassa sekä Vääpeli Körmy-elokuvissa, joissa hän esitti hieman hömelöä kenraalin adjutanttia, majuri Hämärämaata.


title: Markku Huhtamo

text: Elokuva- ja televisioesiintymisten lisäksi Huhtamo on toiminut ääninäyttelijänä mm. Olipa kerran keksijät- ja Olipa kerran Amerikka -sarjoissa, Piisamirotan ja tähtitieteilijän ääninä piirroselokuvassa Muumipeikko ja pyrstötähti (1992), Avatar -sarjan monissa rooleissa, sekä lukuisissa muissa lasten piirroselokuvissa ja -ohjelmissa. Huhtamon veli on kuvanveistäjä Kari Huhtamo.


title: Luolamies Lontoossa

text: Luolamies Lontoossa on Doctor Who -kirjasarjan ensimmäinen osa. Kirja pohjautuu Doctor Who -televisiosarjaan, mutta kirjan tarinaa ei ole julkaistu TV:ssä. Kirjasarjan toinen osa on "Tikittävä painajainen".


title: Luolamies Lontoossa

text: Aito neandertalinihminen on päätynyt lontoolaiseen diskoon. Myös Tohtori ja hänen matkakumppaninsa Rose ovat Lontoossa, mikä johdattaa heidät oudon mysteerin jäljille. Poliisikopiksi naamioitu TARDIS-aikakone kuljettaa heidät kohti kivikauteen asettunutta yhteisöä, jossa juonitaan järkyttävää hanketta muinaisihmisten päänmenoksi.


title: The Sound

text: The Sound oli brittiläinen post-punk-yhtye, joka vaikutti vuosina 1978–1987. Se kehittyi keulahahmonsa Adrian Borlandin edellisestä yhtyeestä The Outsidersista.


title: Adrian Borland

text: Adrian Borland (6. joulukuuta 1957 – 26. huhtikuuta 1999) oli brittiläinen rockmuusikko. Hän tuli tunnetuksi The Outsidersin ja siitä kehittyneen post-punk-yhtye The Soundin keulahahmona. Jälkimmäinen loi menestyksekkään uran vuosina 1978–1987.


title: Adrian Borland

text: The Soundin hajoamisen jälkeen vuonna 1987 Borland julkaisi useita sooloalbumeja. Kerran hän mainitsi kaikkien aikojen suosikkikappaleekseen The Waterboysin ”The Whole of the Moonin”.


title: Adrian Borland

text: Borland kärsi pitkäaikaisesta depressiosta ja teki itsemurhan heittäytymällä junan alle Lontoossa 1999.


title: Tikittävä painajainen

text: Tikittävä painajainen on Doctor Who -kirjasarjan toinen osa. Kirja pohjautuu Doctor Who -televisiosarjaan, mutta kirjan tarinaa ei ole julkaistu TV:ssä. Kirjasarjan ensimmäinen osa on Luolamies Lontoossa.


title: Tikittävä painajainen

text: Tohtori ja hänen matkakumppaninsa Rose menevät 1920-luvun Lontooseen. Haluavat vierailla Brittiläinen Imperiumin näyttelyssä. Siellä he tutustuvat ensiksi salaseuraan, jonka jäsenet ovat toinen toistaan merkillisempiä. Lontoossa eletään brittiläisen imperiumin loistokkaimpia vuosia, mutta sen pääkaupungissa liikkuu tuntematon hyökkääjä, jonka metallinen ote kylvää kauhua kaduilla. Kun Tohtori ja Rose tutustuvat paremmin salaseuran jäseniin, selviää heille, että Lontoossa on myös muita muukalaisia.


title: Aavejuna

text: Aavejuna voi tarkoittaa ainakin seuraavia:


title: Seitsemäs liittokunta

text: Seitsemäs liittokunta oli jatke kuudennelle Napoleonin vastaiselle liittokunnalle, kun tämä palasi Elban saarelta ja palasi takaisin muodostaen Pariisin tappion jälkeen satapäiväisen keisarikunnan. Seitsemäs liittokunta sai lopullisen voiton Napoleonista Waterloon taistelussa, minkä jälkeen jatkettiin Wienin kongressia, missä pyrittiin järjestämään Ranskan vallankumoussotien ja Napoleonin sotien seurauksista aiheutunut tilanne. Wienin kongressissa Itävallan tavoitteena oli maltillistaa voittajien vaatimuksia Ranskaa kohtaan ja näin padota liittolaisensa Venäjän voiton vuoksi kasvanut arvovalta.


title: Kuningaskalastajat

text: Kuningaskalastajat (Alcedinidae) on säihkylintuihin kuuluva lintuheimo. Kuningaskalastajat elävät luonnonvaraisina Aasiassa, Afrikassa ja Euroopassa. Ne ovat yleensä värikkäitä lintuja. Ne syövät pääasiassa kaloja, mutta esimerkiksi naurajat syövät maaeläimiä. Kuningaskalastajilla on kokoonsa nähden huomattavan suuri nokka. Niiden pesässä on yleensä 5–10 munaa, mutta esimerkiksi naurajilla yleensä kolme.


title: Kuningaskalastajat

text:
Vaihtoehtoisessa luokituksessa kuningaskalastajat katsotaan heimon sijasta alalahkoksi Alcedines, joka jakautuu kolmeen erilliseen heimoon, Alcedinidae, Halcyonidae ja Cerylidae. Kuningaskalastajia on 18 sukua ja 111 lajia.
Kuningaskalastaja videoita Internet Bird Collection


title: Silverpilen

text: Silverpilen () on kaupunkitarinoiden mukaan Tukholman metrossa Ruotsissa kummitteleva metrojuna. Usein junan mainitaan koostuvan hopeankiiltäväkylkisistä C5-sarjan metrovaunuista. Vain yksi C5-sarjan juna on rakennettu, ja se koostui kahdeksasta vaunusta. Junayksikkö rakennettiin 1960-luvun puolessa välissä koeliikenteeseen, mutta se on korvattu uudemmalla kalustolla. Junan vaunuista kuusi romutettiin 1990-luvun lopussa.


title: Silverpilen

text: "Silverpilen" oli liikenteessä vain harvoin, jolloin tuon hopeanhohtoisen junan näkeminen yöllä sai ihmisten mielikuvituksen heräämään. 1980-luvulla kerrottuja kaupunkitarinoita "Silverpilenistä" keräsi ruotsalainen folkloristi Bengt af Klintberg, ja tarinoita "Silverpilen"-aavejunasta kerrottiin ruotsalaisessa televisiosarjassa "Det spökar" 10. joulukuuta 1997.


title: Silverpilen

text: Kaupunkitarinasta on useita versioita. Erään version mukaan aavemetrojuna liikennöi hylätyissä metrotunneleissa ja sen näkevät vain metron työntekijät. Toisen version mukaan aavemetrojunan voi nähdä keskiyön jälkeen ohittamassa asemaa suurella nopeudella. Jotkut väittävät "Silverpilenin" jopa pysähtyvän ottamaan matkustajia kyytiin, ja matkustajien katoavan viikoiksi, kuukausiksi ja jopa vuosiksi ennen kuin poistuvat aavejunasta. Kaupunkitarinoiden mukaan "Silverpilen" on joko tyhjä tai sen matkustajina on aaveita.


title: Silverpilen

text: Eräät versiot kytkevät aavejunan metronlinjan 11 eli sinisen linjan käyttämättömään Kymlingen metroasemaan. Kymlingen asemalla on aaveaseman maine, sillä ihmiset sanovat että "vain kuolleet poistuvat junasta Kymlingessä".


title: Perwez

text: Perwez ( ja ) on kunta Belgiassa, Vallonian Brabantin provinssissa. Pinta-alaa Perwezillä on 50,81 neliökilometriä. 1. tammikuuta 2007 kunnassa asui 7 621 asukasta ja asukastiheys oli 150 as./km². Kunnan pormestarina toimii André Antoine.


title: Perwez

text: Perwezin naapurikunnat ovat Incourt, Walhain ja Ramillies Vallonian Brabantissa sekä Gembloux ja Eghezée Namurin provinssissa.


title: Perwez

text: Vuoden 2006 Italian ympäriajon kolmas etappi alkoi 8. toukokuuta 2006 Perwezistä ja päättyi Namuriin.


title: Perwez

text: Malèves-Sainte-Marie-Wastines, Orbais, Thorembais-les-Béguines ja Thorembais-Saint-Trond.


title: Ostrovnon taistelu

text: Ostrovnon taistelu käytiin 25. heinäkuuta–26. heinäkuuta 1812 Ostrovnassa Vitebskin kuvernementissa Napolin kuninkaan Joachim Muratin komentamien ja venäläisen Aleksandr Ostermann-Tolstoi komentamien joukkojen kesken. Venäläiset voittivat aikaa toistamalla hyökkäyksiä ranskalaisia vastaan.


title: Niilinahven

text: Niilinahven ("Lates niloticus") on makeanveden kala. Se on levinnyt laajalle alueelle Afrikkaa ja esiintyy alkuperäisenä lajina Tšadjärvessä, Kongossa, Niilissä, Senegalissa, Voltassa, Turkanajärvessä ja muilla jokialueilla. Sitä esiintyy myös murtovedessä Marioutjärvessä Egyptissä.


title: Niilinahven

text: Niiliahvenen väritys on hopea sinisellä vivahteella. Sillä on tumman mustat silmät kirkkaan keltaisella ympäryksellä. Se voi saavuttaa jopa kahden metrin pituuden ja 200 kilogramman painon ja onkin yksi suurimmista makean veden kaloista.


title: Niilinahven

text: Niilinahventa on istutettu moniin muihin Afrikan järviin, kuten Victoriajärveen ja Nasserjärveen. Kansainvälinen luonnonsuojeluliitto IUCN määrittelee niilinahvenen yhdeksi maailman pahimmista elintilaa valtaavista vieraslajeista. Queenslandin osavaltio Australiassa rankaisee suurilla sakoilla jokaista, joka tuo osavaltioon elävän niilinahvenen, sillä se on kilpaileva laji natiivin barramundin kanssa. Barramundi on samankaltainen laji, mutta ei saavuta samaa kokoa kuin niilinahven.


title: Niilinahven

text: Niilinahvenen ravinto koostuu kaloista, hyönteisistä, nilviäisistä ja äyriäisistä. Kun niilinahven kasvaa, se siirtyy syvempiin vesiin, jossa sen ruokavalio koostuu pääasiassa kirjoahvenista.


title: Niilinahven

text: Niilinahvenen istuttaminen Victoriajärveen on yksi viitatuimmista esimerkeistä siitä mitä negatiivisia vaikutuksia vieras laji voi saada aikaan ekosysteemeissä.


title: Niilinahven

text: Niilinahven tuotiin Victoriajärveen Itä-Afrikassa 1950-luvulla, ja sen jälkeen sitä on kalastettu talouskalana. Se on saattanut sukupuuttoon tai uhanalaisiksi useita satoja alkuperäislajeja, mutta koska niilinahventen lukumäärä pysyy kurissa kaupallisen kalastamisen vuoksi, osa lajeista on tekemässä paluuta. Alkujaan niilinahvenen ruokavalio koostui kirjoahvenista, mutta niiden kannan pienennyttyä niilinahven on siirtynyt pääasiassa muihin pieniin kaloihin ja katkarapuihin.


title: Niilinahven

text: Kalan istuttamisen jälkeen järvelle on perustettu suuria kalastusyrityksiä. Vielä 1980-luvulla ei ollut epätavallista saada jopa 50 kilogramman painoisia niilinahvenia. Kalamäärän kasvaessa myös sijoittajien määrä kasvoi, ja hinnat nousivat. Kalaboomin aikana alueelle tuli paljon väkeä helpon rahan toivossa. Osa ei osannut käyttää rahaa oikein, osa taas ei menestynyt kalastuksessa. Osa alueelle tulleista naisista ryhtyi harjoittamaan prostituutiota, mikä heijastui hiv:n/AIDS:n yleisyyteen. Vuosien ylikalastamisen vuoksi järven raja-alueilla on usein yhteenottoja eri maiden kalastajien välillä. Vuonna 2003 Euroopan unioni sai niilinahvenen myynnistä 169 miljoonaa euroa. Pitkällä aikavälillä ylikalastus kuitenkin pienentää niilinahvenen kantaa.


title: Niilinahven

text: Niilinahvenen istutuksella on myös ollut negatiivisia vaikutuksia rannoille. Alkuperäiset kirjoahvenet kuivatettiin alun perin auringossa, mutta niilinahvenen rasvapitoisuus on suurempi kuin kirjoahvenilla, joten pilaantumisen välttämiseksi kalat pitää savustaa. Tämä on johtanut kasvaneeseen puun kysyntään alueella, joka kärsii jo ennestään metsien hävityksestä, eroosiosta ja aavikoitumisesta.


title: Niilinahven

text: Oscar-ehdokkuuden saanut, Hubert Sauperin ohjaama dokumentti "Darwinin painajainen" käsittelee niilinahven aiheuttamaa vahinkoa alueelle. Dokumentti myös huomioi aseiden ja ammusten maahantuonnin Euroopasta rahtilentokoneiden mukana, jotka vievät maasta kalaa. Alueelle tuodut aseet pahentavat konflikteja ja kurjuutta ympäröivillä seuduilla.


title: Sinkkuäidille sulhanen

text: Sinkkuäidille sulhanen on vuosina 2007 ja 2008 Nelosella esitetty tosi-tv-sarja. Ohjelmaa juonsi Taru Valkeapää ja "rakkausasiantuntijana" toimi Mia Halonen.


title: Patrick Troughton

text: Patrick George Troughton (25. maaliskuuta 1920 – 28. maaliskuuta 1987) oli brittiläinen näyttelijä. Hän tuli kuuluisaksi etenkin Doctor Who -sarjassa, jossa hän näytteli toista Tohtoria vuosina 1966–1969, sekä tarinoissa The Three Doctors (1972-73), The Five Doctors (1983) ja The Two Doctors (1985).


title: Patrick Troughton

text: Troughtonin muuhun tv-uraan lukeutuu useita rooleja, esimerkiksi nimirooli ensimmäisessä brittiläisessä Robin Hood -televisiosovituksessa (1953). Elokuvauransa aikana hän näytteli muun muassa filmeissä Sinbad ja tiikerinsilmä (1977) ja Ennustus (1976).


title: Patrick Troughton

text: Patrick Trougtonin lapsia ovat Joanna Troughton, Jane Troughton, Michael Troughton, David Troughton, Peter Patrick Troughton ja Mark Troughton, ja lapsenlapsia muun muassa Sam Troughton, Jim Troughton ja Harry Melling.


title: Patrick Troughton

text: Troughton kuoli sydänkohtaukseen 28. maaliskuuta 1987.


title: Robert Anderson (käsikirjoittaja)

text: Robert Woodruff Anderson (28. huhtikuuta 1917 – 9. helmikuuta 2009) oli yhdysvaltalainen näytelmäkirjailija ja elokuvakäsikirjoittaja. Hänet tunnetaan muun muassa näytelmästä "Teetä ja sympatiaa", joka sai kantaesityksensä Broadwayllä vuonna 1953 ja josta tehtiin myös 1956 ensi-iltansa saanut elokuvasovitus.


title: Robert Anderson (käsikirjoittaja)

text: Anderson sai Oscar-ehdokkuuden "Nunnan tarina" -elokuvan käsikirjoituksesta 1950-luvun lopulla. Käsikirjoitustensa lisäksi hän julkaisi romaanit "After" (1973) ja "Getting Up and Going Home" (1978).


title: Robert Anderson (käsikirjoittaja)

text: Anderson oli syntyperäinen newyorkilainen. Hän oli naimisissa Phyllis Stohlin kanssa vuodesta 1940 tämän kuolemaan 1956. Vuonna 1959 hän meni naimisiin näyttelijä Teresa Wrightin kanssa, mutta he erosivat 1978.


title: Luettelo Alaskan kaupungeista

text: Tähän luetteloon on koottu Yhdysvaltojen osavaltio Alaskan kaupunkeja ja kyliä.


title: William Hartnell

text: William Henry Hartnell (8. tammikuuta 1908 Lontoo – 23. huhtikuuta 1975) oli brittiläinen näyttelijä. Hän tuli kuuluisaksi etenkin "Doctor Who" -televisiosarjasta, jossa hän näytteli ensimmäistä tohtoria vuosina 1963–1966 sekä sarjan kymmenvuotisjuhlatarinassa ”The Three Doctors”, joka esitettiin vuodenvaihteessa 1972–1973.


title: William Hartnell

text: Hartnellin muuhun uraan kuuluvat muun muassa roolit elokuvissa "Kiveä kovempi" ("Brighton Rock", 1947), "Veijareita asetakissa" ("Carry on Sergeant", 1958) ja "Miehen hinta" ("This Sporting Life", 1963).


title: St. Louisin aavejuna

text: St. Louisin aavejuna tai St. Louisin valoilmiö on St. Louisin ja Prince Albertin välillä, 130 kilometrin päässä Saskatoonista Kanadan Saskatchewanissa esiintyvä, kaupunkitarinoiden mukaan yliluonnollinen valoilmiö. Valoilmiötä kutsutaan St. Louisin aavejunaksi, sillä se havaitaan öiseen aikaan Canadian National Railwayn omistamalla, nyt jo puretulla rautatielinjalla. Valoilmiö on havaittu useaan kertaan 1920-luvulta lähtien.


title: St. Louisin aavejuna

text:
Valoilmiö muodostuu kirkkaasta valosta, joka muistuttaa lähestyvän junan ajovaloja. Toisinaan kirkkaan valon luona havaitaan myös punainen valohehku. Paikallisen version mukaan valoilmiöön liittyy Canadian Nationalin palveluksessa työskennelleen veturinkuljettajan kuolema: rataa tarkastamassa ollut veturinkuljettaja sai surmansa toisen junan osuessa häneen, ja kuljettajan haamun kerrotaan etsivän irronnutta päätään ratapenkereeltä. Canadian Nationalin arkistoista ei kuitenkaan löydy tietoja vastaavasta tapahtumasta.
Erään paikallisen asukkaan mukaan valoilmiöön liittyisi junaryöstö 1900-luvun alkupuolelta. Asukkaan tarinan mukaan ryöstäjät pysäyttivät junan, jolloin junan konduktööri astui ulos punainen lyhty kädessään, ja ryöstäjät ampuivat hänet. Tarinan mukaan kirkas valo on veturin ajovalo, ja pieni punainen hehku on peräisin konduktöörin lyhdystä.


title: St. Louisin aavejuna

text: Valoilmiö on nähty toistuvasti useiden vuosien aikana, siitäkin huolimatta että rautatie rakennuksineen on purettu. Silminnäkijät kuvailevat valon näyttävän lähestyvän heitä, mutta se ei koskaan saavuta. Joissakin tapauksissa valon havainneet ovat lähteneet sitä kohti, jolloin valo on kadonnut ja syttynyt uudelleen kirkkaana etsijöiden selän takana siten, että etsijöiden varjot lankeavat ratapenkereelle.


title: St. Louisin aavejuna

text:
Sittemmin paikalliset opiskelijat ovat selittäneet ja toistaneet ilmiön osoittamalla kyseessä olevan kaukaisen auton valot.
. Selitys kuitenkin on kuitenkin asetettu kiistanalaiseksi koska valoilmiö on havaittu ennen autojen yleistymistä ja läheisen autotien rakentamista.


title: Puolan kuningaskunta

text: Puolan kuningaskunta (, , ) oli Puolan valtion virallisena nimenä keskiajalta vuoteen 1795 saakka. Myöhemmin nimi on ollut myös Venäjän keisarikuntaan kuuluneella autonomisella valtiolla sekä Saksan valtakunnan samalle alueelle ensimmäisen maailmansodan aikana perustamalla lyhytaikaisella nukkevaltiolla.


title: Puolan kuningaskunta

text: Itsenäisen Puolan kuningaskunnan historia jakautuu seuraaviin vaiheisiin:Myöhemmin nimi on ollut seuraavilla epäitsenäisillä valtiolla:


title: Bride

text: Bride on yhdysvaltalainen kristillinen heavy metal/hard rock -yhtye, jonka veljekset Dale ja Troy Thompson perustivat 1980-luvun alussa Louisvillessä, Kentuckyssä. Huolimatta jyrkistä, trendejä myötäilevistä tyylimuutoksistaan Bride on pysynyt laajassa suosiossa Yhdysvalloissa ja muuallakin, kuten Brasiliassa.


title: Bride

text: Veljekset Dale ja Troy Thompson perustivat yhtyeensä 1980-luvun alussa Louisvillessä, Kentuckyssä nimellä Matrix. Veljekset alkoivat kirjoittaa musiikkia sekä levyttää demoja vuonna 1983. He äänittivät neljä demoa ja alkoivat myydä niitä konserteissa ja lehtien kautta yrittäen saada hieman huomiota. Vuonna 1986 yhtye esiintyi suositun kanadalaisen kristillisen hard rock -ryhmä Daniel Bandin lämmittelijänä Pottstownissa, Pennsylvaniassa. Esitys herätti Refuge Recordsin managerin huomion. Hän päätti kiinnittää yhtyeen uudelleen levy-yhtiöönsä, joka keskittyi metallimusiikkiin. Yhtye, joka tässä vaiheessa koostui veljesten lisäksi kitaristi Steve Osbornesta, basisti Scott Hallista ja rumpali Stephen Rollandista, vaihtoi virallisesti nimensä Brideksi, minkä jälkeen he äänittivät albumit "Show No Mercy" ja "Live to Die" perättäin vuosina 1986 ja 1988.


title: Bride

text: Kokoonpanomuutoksen jälkeen he äänittivät "Silence is Madnessin" vuonna 1989. Levytyssopimuksen ollessa loppumaisillaan yhtye julkaisi vuonna 1990 "End of the Agen", joka on kokoelma-albumi heidän kolmen edellisen albuminsa listasuosikeista. Nimensä mukaisesti albumi merkitsi Briden vanhan aikakauden päättymistä, sillä he vaihtoivat metallijuurensa hillitympään rocktyyliin, joka myötäili ajallisesti tyypillistä valtavirran rockia. Basisti Rick Foleyn ja rumpali Jerry McBroomin täydentäessä kokoonpanoa yhtye teki levytyssopimuksen Star Song Recordsin kanssa ja julkaisi albumin "Kinetic Faith" vuonna 1991. Albumi tuotti joitain kaupallisia listamenestyskappaleita. Vuonna 1993 ilmoitettiin, että Dale Thompson jättäisi yhtyeen liittyäkseen Stryperiin Michael Sweetin tilalle, mutta tätä ei koskaan tapahtunut. Seuraavaksi Bride äänitti "Snakes in the Playgroundin" ja "Scarecrow Messiahin" ennen kuin julkaisi toisen kokoelma-albuminsa, "Shotgun Weddingin". Lopulta yhtye lopetti yhteistyönsä Star Song Recordsin kanssa vuonna 1995.


title: Bride

text: Samana vuonna Bride solmi yhtä albumia koskevan sopimuksen uuden levy-yhtiö Rugged Recordsin kanssa. Yhtyeeseen liittyi myös uusi basisti Steve Curtsinger. Saman vuoden "Drop"-albumi esitteli tyyliltään tyystin muutuuneen Briden. "Drop" esitteli vaihtoehtorock-tyylisen suuntauksen, joka käsitti banjon ja mandoliinin soittoa. Seuraten tuottajansa ja ystävänsä John Elefanten suosituksia yhtye teki levytyssopimuksen Organic Recordsin kanssa, joka oli uusi ja nouseva levy-yhtiö sekä innokas kiinnittämään Briden. Vuonna 1997 he julkaisivat "The Jesus Experiencen", joka jatkoi vaihtoehto-tyylisuunnalla. Seuraavana vuonna he julkaisivat "Odditiesin", joka on heidän kirjavin albuminsa.


title: Bride

text: Uuden albumin julkaisun jälkeen syntyi erimielisyyksiä yhtyeen ja levy-yhtiön välille, jolloin Bride pyysi päästä irti sopimuksestaan. Jonkin aikaa myöhemmin McBroom ja Curtsinger lähtivät keskittyäkseen omiin projekteihinsa. Heidän tillaan tulivat lawrence Bishop ja Michael Loy. Tämän jälkeen yhtye teki levytyssopimuksen Absolute Recordsin kanssa ja poikkesi rapcore-tyylin partaalle. Bride julkaisi tämän tyylisen albuminsa "Fistful of Bees" vuonna 2001. Vuonna 2003 Bride julkaisi itsenäisesti albumin nimeltä "This Is It", jolla he palasivat rockvetoisempaan tyyliinsä. Vuonna 2006 Bride julkaisi "Skin for Skin" -albumin, joka jatkoi edeltäjänsä tavalla hieman raskaammalla suunnalla.


title: Bride

text: Bride on saavuttanut neljä GMA Dove -palkintoa: Kolme ”Hard Music Song” -kategoriassa, vuosina 1992, 1993, ja 1994, ja neljännen yhtye vuonna 1995 ”Hard Music Album”-kategoriassa albumistaan "Scarecrow Messiah".


title: Bride

text: Muut julkaisut


title: Kriisi (vuoden 1946 elokuva)

text: Kriisi () on vuonna 1946 ensi-iltansa saanut Ingmar Bergmanin esikoiselokuva. "Kriisi" on ruotsinkielinen ja mustavalkoinen. Bergman käsikirjoitti elokuvan Leck Fischerin näytelmän pohjalta.


title: Kriisi (vuoden 1946 elokuva)

text: Kasvattiäitinsä kanssa asuva nuori Nelly-tyttö tapaa lopulta oikean äitinsä ja alkaa ihailla tämän tyylikkyyttä ja seurapiirielämää Tukholmassa. Kaupunki kuitenkin näyttää tytölle myös elämän vaaralliset puolet.


title: Doris (mytologia)

text: Doris () oli kreikkalaisessa mytologiassa okeanidi, Okeanoksen ja Tethyksen tytär, joka edusti meren rikkauksia ja anteliaisuutta. Puolisonsa Nereuksen kanssa heillä oli viisikymmentä tytärtä, nereidit.


title: Saint-Louis-du-Ha! Ha!

text: Saint-Louis-du-Ha! Ha! noin 1 500 asukkaan paikkakunta Témiscouatan alueella Bas-Saint-Laurentissa lähellä St. Lawrencejoen etelärantaa Québecissä, Kanadassa. Se sijaitsee kaakkoon Rivière-du-Loupista maantien 185 varrella. Paikkakunnan pääelinkeinona on maanviljely. Paikkakunnan motto on "Solidaire dans le labeur". Kaupungin pormestari on Donald Viel.


title: Saint-Louis-du-Ha! Ha!

text: Paikkakunnan nimessä olevan Ha! Ha! -osan merkityksestä ei olla yksimielisiä. "Commission de toponymien" mukaan loppuosa viittaa läheiseen Lake Témiscouata -järveen, ja "haha" on ranskassa käytetty ilmaus, joka tarkoittaa odottamatonta estettä tai äkillisesti vastaan tulevaa polun päätekohtaa. "Louis" voi viitata Louis Marquisiin, erääseen alueen ensimmäisistä uudisraivaajista, Louis-Antoine Proulxiin, Rivière-du-Loup'n kirkkoherraan, tai apotti Louis-Nicolas Bernieriin.


title: Saint-Louis-du-Ha! Ha!

text: Paikkakunnan nimessä esiintyvät huutomerkit eivät ole samalla tavalla kansainvälisesti tunnustettuja kuin englantilaisen Westward Ho! -nimisen paikkakunnan nimessä.


title: André Glucksmann

text: André Glucksmann (19. kesäkuuta 1937 Boulogne-Billancourt – 10. marraskuuta 2015 Pariisi) oli ranskalainen filosofi ja esseisti, jonka vanhemmat olivat Itävallan juutalaisia.


title: André Glucksmann

text: Glucksmann suoritti ylioppilastutkinnon Lyonissa ja opiskeli sen jälkeen École normale supérieure de Saint-Cloudessa. Hän oli koulutukseltaan filosofi, ja hänestä tuli CNRSn (Centre national de la recherche scientifique) tutkija ja sodan, ydinpelotteen ja ydinsodankäynnin strategian asiantuntija. Hän toimi tehtävässä filosofi Raymond Aronin alaisuudessa. Vuonna 1968 Glucksmann julkaisi ensimmäisen kirjansa ”Le Discours de la Guerre”. Hän myös osallistui toukokuun 1968 tapahtumiin stalinistis-maolaisena militanttina, ja 1970-luvulla hän oli aktiivisesti mukana vastustamassa Neuvostoliiton sortojärjestelmää. Vuonna 1972 hän luonnehti Ranskaa ”fasistiseksi diktatuuriksi” artikkelissa, joka julkaistiin ”Les Temps Modernes” -lehdessä. Hän kuitenkin haaveili Euroopan kokonaisuuden yhdistymisestä aina Lissabonista Moskovaan saakka. Vuonna 1975 hän julkaisi teoksen ”La Cuisinière et le mangeur d’hommes, réflexions sur l'État, le marxisme et les camps de concentration”, jossa on hänen ajatuksiaan valtiosta, marxismista ja keskitysleireistä. Tämä kirja sekä 1977 ilmestynyt teos ”Les Maîtres penseurs” olivat suuria myyntimenestyksiä, mutta saivat osakseen kriittisistä huomioita eri puolilta Eurooppaa.


title: André Glucksmann

text: 1980-luvulla hän julkaisi useita teoksia ja kirjoitti Ranskan lehdistöön runsaasti Berliinin muurin sortumisesta. Yleensä hän piti oikeutettuna amerikkalaisten ja israelilaisten ottamaa asennetta ulkopolitiikkaan, eritoten kun oli kyse Irakin konfliktista. Vuonna 2003 hän arvosteli Le Monde -lehdessä ankarasti ”rauhanleiriä” ja todisteli voimakkaasti, että Saddam Husseinilla on hallussaan joukkotuhoaseita. Samaan aikaa hän osallistui thik tankin ”Cercle de l’Oratoire” perustamiseen kuten myös aikakauslehti ”Le Meilleur des Mondesin" luomiseen. Muiden toimiensa ohessa hänestä tuli ”Amis du Meilleur des Mondes” yhdistyksen puheenjohtaja. Tämä yhdistyksen tarkoituksena on julkaista Le Meilleur des Mondesin -lehteä yhdessä Denoël-kustantamon kanssa.


title: André Glucksmann

text: André Glucksmann oli myös tunnettu eräiden muiden intellektuellien, kuten ranskalaisen Bernard-Henri Lévyn, ohella tuesta NATO:n hyökkäykselle Serbiaan vuonna 1999. Hän tuki myös voimakkaasti tšetšeenien asiaa, ja hän oleskeli Tšetšeniassa laittomasti kuukauden ajan. Hän moitti järjestelmällisesti länsimaita niiden asenteesta Vladimir Putinin politiikkaa kohtaan, jota hän piti omahyväisenä.


title: André Glucksmann

text: Vuonna 2007 hän tuki presidenttivaaleissa Nicolas Sarkozyta. Tästä ja hänen kirjoittelustaan sekä kannanotoistaan asian puolesta sikisi voimakas mielipiteidenvaihto. Jean-Marie Laclavetine julisti Glucksmannin menettäneen uskottavuutensa, kuten hän menetti sen jo aikoinaan sitoutuessaan stalinistis-maolaiseen politiikkaan.


title: Ambroise Thomas

text: Charles Louis Ambroise Thomas [ãbruaz toma] (5. elokuuta 1811 Metz – 12. helmikuuta 1896 Pariisi) oli ranskalainen säveltäjä.


title: Ambroise Thomas

text: Thomas syntyi musikaaliseen perheeseen ja aloitti musiikkiopinnot Pariisin konservatoriossa 1828. Hän pääsi Grand Prix de Rome -palkinnon turvin vuodeksi Roomaan. Ensimmäinen ooppera "La Double Echelle" on vuodelta 1837. Thomas'sta tuli vuonna 1856 konservatorion professori, ja hän opetti mm. Jules Massenet'ta.


title: Ambroise Thomas

text: Vuonna 1871 Ambroise Thomas seurasi Daniel-François-Esprit Auberia konservatorion johtajana. Hän hoiti virkaa kuolemaansa saakka.


title: Ambroise Thomas

text: Thomas tunnetaan etupäässä oopperoistaan "Mignon" (1866) ja "Hamlet" (1868). Oopperamusiikin lisäksi hän sävelsi muun muassa baletin "La Tempête" (1889), kantaatteja ja kamarimusiikkia. Thomas'n sävellyksissä on vaikutteita Charles Gounod'lta.


title: Circle of Dust

text: Circle of Dust oli yhdysvaltalainen industrial metal -yhtye, joka vaikutti vuosina 1988–1998. Circle of Dustin perusti Scott Albert, joka käyttää nykyisin pseudonyymiä Klayton ja on kuuluisa sooloyhtye Celldwelleristään. Yhtye poiki lukuisia sivuprojekteja, joista vastasivat pääasiassa Klayton ja soolokitaristi Darren "Klank" Diolosa, mukaan lukien Klank, Angeldust, Argyle Park ja Chatterbox.


title: Circle of Dust

text: Circle of Dust oli suosittu kristillisissä piireissä suurimman osan 1990-luvusta, vaikka Klayton hajotti yhtyeen vuonna 1995. Lopettamisen jälkeen Klayton julkaisi viimeisen albuminsa "Disengagen" vuonna 1998. Albumin sivuhuomautuksissa on osia haastattelusta, jossa Klayton kertoo, että hän päätti hajottaa Circle of Dustin ja aloittaa alusta uudella projektillaan nimeltä Angeldust, jossa vaikutti myös Criss Angel. Kansilehdessä on myös kuvia, jotka vihjaavat Klaytonin tunteneen itsensä kirkkojen hylkäämäksi. Jotkut kristityt arvostelivat Circle of Dustia siitä, että yhtye ei kirjoittanut tarpeeksi kristillisiä sanoituksia, kun taas toiset kristityt kritisoivat yhtyeen musiikkia liian kaoottiseksi. Siinä missä monet kristilliset yhtyeet ovat olleet mukana vastaavissa kiistanalaisuuksissa, Circle of Dustia pidettiin usein yhtenä kiistanalaisimmista.


title: Circle of Dust

text: Circle of Dustin hajoamisen jälkeen yhtyeen albumeista on otettu lukuisia uusintajulkaisuja. Myöhemmin Circle of Dust -ihailijoiden joukossa on liikkunut huhuja, että Klaytonin varhaisempaa materiaalia, mukaan lukien aiempia äänitteitä Immortal-nimen alla, julkaistaisiin jossain vaiheessa. Vuonna 2005 Retroactive Records julkaisi uudelleen alkuperäisen "Circle of Dust" -nimikkoalbumin, Brainchild-nimellä äänitetyn "Mindwarpin", Argyle Parkin "Misquidedin" ja "Metamorphosiksen", joka sisältää Klaytonin tekemiä remixejä Circle of Dustin, Brainchildin ja Living Sacrificen kappaleista.


title: Circle of Dust

text: Kappaleita kokoelmilla


title: Kaksijuovaviiripyrstö

text: Kaksijuovaviiripyrstö ("Aphyosemion bivittatum") on Afrikasta kotoisin oleva vanhanmaailmankilleihin kuuluva kala. Se on helppo sekoittaa loistoviiripyrstöön, "Aphyosemion bitaeniatum".


title: Kaksijuovaviiripyrstö

text: Kaksijuovaviiripyrstö kasvaa noin viisi senttiä pitkäksi. Se on vartaloltaan pitkulainen. Kahden tumman juovan lisäksi kalasta löytyy sinisen, vihreän, punaisen ja oranssin sävyjä. Kalasta on jalostettu erilaisia värimuotoja, joista osassa tummat juovat katkeilevat tai lähes katoavat.


title: Kaksijuovaviiripyrstö

text: Kaksijuovaviiripyrstö on kotoisin Afrikasta.


title: Kaksijuovaviiripyrstö

text:
Kaksijuovaviiripyrstö on pieni, vilkas ja varsin helppohoitoinen akvaariokala, jota kuitenkin harvoin tavataan Suomen akvaarioliikkeissä. Kala hyppää herkästi ulos akvaariosta, joten peitinlasit ovat välttämättömät.
Kaksijuovaviiripyrstö on peto ja syö lihapitoista ruokaa, johon voi kuulua myös hiutaleita.
Lämpötilaksi suositellaan 20–22 °C. Kala pärjää lämpimämmässäkin, mutta jää lyhytikäisemmäksi. Veden tulisi olla pehmeää ja hiukan hapanta.


title: Prebiootti

text: Prebiootti on sulamaton ruoan komponentti, joka on tavallisesti hiilihydraatti (oligo- tai polysakkaridi) ja edistää valikoivasti yhden tai useamman bakteerikannan kasvua tai aktiivisuutta paksusuolessa. Bakteerikannan tarkoituksena on, että muuttunut suolistofloora paikallisesti tai systeemisesti edistäisi terveyttä. Prebiootteja ovat esimerkiksi galakto-oligosakkaridit (GOS) ja inuliinityyppinen fruktoosipolymeeri sekä ravintokuitu.


title: Bushveld

text: Bushveld on maantieteellinen alue eteläisessä Afrikassa 800–1 200 metrin korkeudella. Sen keskus on Etelä-Afrikan Limpopon provinssissa, mutta se ulottuu Kwazulu-Nataliin, Swazimaahan, Mosambikiin, Zimbabween ja Botswanaan. Alueen kasvusto koostuu pääasiassa akasia- ja baobabpuista ja korkeasta ruohikosta.


title: Polska Siła Zbrojna

text: Polska Siła Zbrojna ('Puolan asevoimat') oli 10. huhtikuuta 1917 perustettu armeija, jonka sotilaat koostuivat pääasiassa Itävalta-Unkarin armeijassa taistelleista puolalaisista. Armeijan tarkoituksena oli toimia 5. marraskuuta 1916 Saksan ja Itävalta-Unkarin perustaman Puolan kuningaskunnan armeijana. Armeijan sotilaat siirrettiin pääasiassa saksalaisten komentajien alaisiksi.


title: Polska Siła Zbrojna

text: Koska heinäkuussa 1917 puolalaiset sotilaat kieltäytyvät vannomasta sotilasvalaa Saksan keisari Wilhelm II:lle, muodostui kriisi, minkä seurauksena 15 000 sotilasta internoitiin Beniaminówin ja Szczypiornon leireille. 3 000 sotilasta määrättiin Itävalta-Unkarin armeijaan.


title: Polska Siła Zbrojna

text: Suunnitellun 50 000 sotilaan sijasta vahvuudeksi jäi vain 2 775 sotilasta. Kun joukkojen johto siirrettiin Puolan valtionhoitajaneuvostolle 19. lokakuuta 1918, vahvuus lisääntyi 9 000 sotilaaseen.


title: Polska Siła Zbrojna

text: Puolan julistauduttua itsenäiseksi 11. marraskuuta 1918 Saksan tehtyä aselevon ympärysvaltojen kanssa tuli Polska Siła Zbrojnasta itsenäisen Puolan asevoimat.


title: Bridgeport Sound Tigers

text: Bridgeport Sound Tigers on AHL-liigassa pelaava yhdysvaltalainen jääkiekkoseura, jonka kotikaupunki on Connecticutin osavaltion väkirikkain kaupunki Bridgeport. AHL:n itäisen konferenssin itäiseen divisioonaan kuuluva seura pelaa kotiottelunsa 10 000-paikkaisella Arena at Harbor Yard -areenalla. Joukkue on perustettu vuonna 2001. Seura toimii NHL-seura New York Islandersin farmijoukkueena. Sound Tigersilla on Islandersin lisäksi yhteistyösopimus myös ECHL-seura Kalamazoo Wingsin kanssa.


title: Bridgeport Sound Tigers

text: Bridgeport Sound Tigers aloitti AHL:ssä vuonna 2001. Ennen Sound Tigersia Islandersin AHL-farmiseura oli vuodesta 1998 Lowell Lock Monsters.


title: Bridgeport Sound Tigers

text: Sound Tigers ylsi ensimmäisellä kaudellaan AHL:n loppuotteluihin pelaamaan Calder Cupin voitosta. Runkosarjakaudella 2001–2002 seura voitti 43 ottelua, pelasi kahdeksan tasan ja hävisi 25 ottelua varsinaisella peliajalla sekä neljä jatkoajalla. Se keräsi 98 pistettä, enemmän kuin muut AHL-seurat, ja sai sekä AHL:n itäisen divisioonan runkosarjavoittajalle jaettavan F. G. "Teddy" Oke Trophyn että AHL:n runkosarjavoittajalle jaettavan Macgregor Kilpatrick Trophyn. Kevään 2002 pudotuspelien ensimmäisellä kierroksella seura kukisti Manitoba Moosen voitoin 3–1, toisella kierroksella St. John's Maple Leafsin 4–0 ja kolmannella kierroksella Hamilton Bulldogsin 4–3. AHL:n loppuotteluissa Sound Tigers sai vastaansa Chicago Wolvesin, joka oli vahvempi voitoin 4–1. Myöhempinä vuosina Sound Tigers on päässyt pudotuspeleihin neljästi.


title: Bridgeport Sound Tigers

text: Bridgeport Sound Tigersin yhden kauden piste-ennätys on laitahyökkääjä Jeff Tambellinilla, joka teki kaudella 2007–2008 76 tehopistettä, 38 maalia ja yhtä monta syöttöpistettä, 57:ssä runkosarjaottelussa. Eniten maaleja yhden kauden aikana Sound Tigersin riveissä tehnyt pelaaja on keskushyökkääjä Jeff Hamilton, joka teki kaudella 2003–2004 43 maalia 67:ssä runkosarjaottelussa, ja voitti AHL:n parhaan maalintekijän palkinnon Willie Marshall Awardin. Sound Tigersin yhden kauden syöttöennätys on laitahyökkääjä Rob Collinsilla (48 syöttöpistettä 67:ssä runkosarjaottelussa kaudella 2005–2006) ja jäähyennätys puolustaja Eric Godardilla (295 jäähyminuuttia 75:ssä runkosarjaottelussa kaudella 2004–2005). Muita tunnettuja Sound Tigersin riveissä pelanneita ovat muun muassa maalivahti Rick DiPietro, laitahyökkääjä Raffi Torres ja puolustaja Chris Campoli.


title: Bridgeport Sound Tigers

text: Bridgeport Sound Tigersin päävalmentajana toimi kaudesta 2007–2008 alkaen Jack Capuano, joka oli kaudella 2006–2007 seuran apuvalmentajana. Ennen Capuanoa seuran päävalmentajina toimivat myöhemmin New York Islandersin päävalmentajana toiminut Steve Stirling (2001–2003), Greg Cronin (2003–2005), Dave Baseggio (2005–2006) ja Dan Marshall (2006–2007). Capuano nostettiin emoseura Islandersin päävalmentajaksi kesken kauden 2010-2011 ja kauden loppuun seuraa valmensi Pat Bingham. Seuraavan kauden joukkuetta valmensi Brent Thompson ja kaudesta 2012-2013 päävalmentajana on toiminut Scott Pellerin.


title: Menoitios

text: Menoitios (, "tuhoon tuomittu mahti") oli kahden eri hahmon nimi kreikkalaisessa mytologiassa.


title: Menoitios

text: Menoitios, titaanijumala, joka edusti väkivaltaista vihaa ja harkitsemattomia tekoja. Hän oli Iapetoksen ja Klymenen – tai Asian – poika ja Atlaksen, Prometheuksen ja Epimetheuksen veli. Zeus iski Menoitiosta salamallaan ja heitti hänet alas Tartarokseen rangaistukseksi pöyhkeydestään ja ylpeydestään.


title: Menoitios

text: Menoitios oli myös Aktorin pojan ja Patrokloksen isän nimi.


title: Illustrated London News

text: The Illustrated London News oli brittiläinen aikakauslehti, jonka perustivat Herbert Ingram ja hänen ystävänsä, Punch-lehden toimittaja Mark Lemon. Lemon toimi Ingramin neuvontantajana, kun "Illustrated London Newsin" ensimmäinen numero julkaistiin 14. toukokuuta 1842. Siinä oli kuusitoista sivua ja 32 puupiirrosta. Ensimmäisessä painoksessa oli kuvitettuja artikkeleita muun muassa Ranskan junaonnettomuudesta, Afganistanissa riehuneesta sodasta sekä Buckinghamin palatsin pukujuhlista.


title: Illustrated London News

text: Vaikka ensimmäistä numeroa saatiin kaupattua 26 000 kappaletta, väheni levikki merkittävästi seuraavien numeroiden yhteydessä. Herbert Ingram toteutti kuitenkin kekseliään kampanjan lehden markkinoimiseksi. Hän lähetti kaikille Englannin papeille kopion Canterburyn arkkipiispan virkaanastujaisia käsitelleestä numerosta, joka sisälsi kuvia tapahtumasta. Lehti saikin näin lukuisia uusia tilaajia. Levikki lähti nousuun, ja vuoteen 1856 mennessä se oli kohonnut jo 200 000:een.


title: Illustrated London News

text: "The Illustrated London News" oli ensimmäinen valokuvia käyttänyt aikakauslehti. Lehteä julkaistiin viikoittain vuoteen 1971 asti, jolloin se alkoi ilmestyä kuukausittain. Vuodesta 1989 lähtien sitä julkaistiin kaksi kertaa kuussa, sitten neljännesvuosittain ja nykyään (2007) kaksi kertaa vuodessa.


title: Illustrated London News

text: Nykyisin "The Illustrated London News" toimii Illustrated London News Group -nimisenä viestintäyrityksenä.


title: Jesidit

text: Jesidit eli dasnilaiset ovat Irakissa ja muilla kurdialueilla Sindžarin vuoristossa asuva etnis-uskonnollinen ryhmä. Jesidiläisyyden eli jesidismin harjoittajia on eri arvioiden mukaan 70 000–500 000 lähinnä Irakin, Syyrian ja Kaukasuksen alueella, eniten Irakissa. Jesidit ovat kansallisuudeltaan kurdeja ja he puhuvat kurmandžia sekä arabiaa.


title: Jesidit

text: Jesidismi on etninen uskonto, johon ei ole mahdollista kääntyä tai josta ei jesidien oman käsityksen mukaan ole mahdollista luopua. Jesidit voivat käydä kauppaa ja harjoittaa sosiaalista kanssakäymistä muiden uskontojen edustajien kanssa, mutta esimerkiksi seurustelu tai avioliitto yhteisön ulkopuolelle ei tule kysymykseen.


title: Jesidit

text: Jesidismi on yhdistelmä zarathustralaisuutta, manikealaisuutta, juutalaisuutta, kristinuskoa ja islamia. Jesidit uskovat Jumalaan, joka on heille vain luoja eikä vaikuta enää maailmassa, ja joka on yhtä aikaa hyvä ja paha. Jesidien näkemyksen mukaan Jumala on jättänyt luomakunnan seitsemän pyhän olennon tai enkelin huomaan. Jumalan sijasta uskonnon keskushahmo on yleisesti riikinkukkona kuvattu enkeli Melek Ta'us. Jesidit eivät usko persoonalliseen pahaan. Islamin piirissä ”riikinkukkoenkeli” rinnastetaan usein Saatanaan, minkä vuoksi muslimit suhtautuvat jesideihin usein epäluuloisesti tai vainoavat näitä. Jesidit rukoilevat auringon suuntaan, ja he palvovat rituaaleissaan luonnonelementtejä: maata, tulta, vettä ja ilmaa. Jesidit uskovat sielunvaellukseen, mutta toisaalta he uskovat myös taivaaseen ja helvettiin. Jesidien myyttisen kertomuksen mukaan käärme pelasti luomakunnan tukkimalla Nooan arkkiin tulleen vuodon.


title: Jesidit

text: Pyhiä kirjoja jesideillä on kaksi, "Kitêba Cilwe" ja "Mishefa Reş". Pyhäpäivänään jesidit pitävät keskiviikkoa.


title: Jesidit

text: Jesidien merkittävin pyhimys on šeikki Adi ibn Musafiri joka uudisti 1100-luvulla jesidismiä ja toi siihen vaikutteita islamista ja kristinuskosta. Hänet on haudattu Lalishiin Tigriin itäpuolelle Mosulin pohjoispuolelle, ja sinne tehdään pyhiinvaelluksia.


title: Jesidit

text: Jokaisen jesidin odotetaan tekevän ainakin kerran elämässään pyhiinvaellusmatkan Lalishiin. Pyhiinvaellus huipentuu rituaalikierrokseen temppelirakennuksen kammioissa, jossa jesidit ottavat vastaan kasteen kahdesta pyhästä lähteestä. He suutelevat käärmepatsasta temppelin suuaukolla ja kiertävät kolmesti šeikki Adin haudan.


title: Jesidit

text: Jesidiläisyyden eli jesidismin harjoittajia on eri arvioiden mukaan 70 000 − 500 000 lähinnä Irakin, Syyrian ja Kaukasuksen alueella, eniten Irakissa. Uskonnon harjoittajat ovat kurdeja. Kurdien diasporan vuoksi jesidismi on levinnyt myös länsimaihin. Saksalainen europarlamentaarikko Feleknas Uca on jesidi.


title: Jesidit

text: Jesidit laskevat joutuneensa historian varrella kansanmurhan uhriksi yhteensä 72 kertaa ennen Isis-järjestön vainoa. Osan Irakista vuonna 2014 vallannut Isis-järjestö vainoaa jesidejä. Elokuussa 2014 Isis murhasi ainakin kaksituhatta jesidiä, sieppasi yli viisituhatta ja raiskasi yli tuhat jesidinaista. Siepatut käännytettiin pakolla islamiin ja naiset myytiin orjiksi Isisin terroristeille.


title: Yuen Long (piiri)

text: Yuen Long District () on yksi Hongkongin 18 piiristä. Se sijaitsee Uusien territorioiden luoteisosassa. Alueen pinta-ala on 138,43 km² ja asukasluku vuonna 2001 oli 449 070.


title: Mannikkala

text: Mannikkala (v:sta 1948 ) on kylä Lyykylänjärven etelärannalla Viipurin koillispuolella Venäjällä, Suomen luovuttamalla alueella. Suomelle kuuluessaan Mannikkala kuului Viipurin maalaiskuntaan ja Ihantalan seurakuntaan. Mannikkala sijaitsi aivan Viipurin kaupungin rajan tuntumassa. Mannikkalan naapurikyliä olivat Lyykylänjärvi, Kurikkala, Perojoensuu, Kärstilä, Ryysylä ja Repola–Lyykylä.


title: Mannikkala

text: Vuonna 1937 kylässä oli 81 asukasta. Mannikkalan kautta kulki Karjalan rata ja kantatie 62. Kylässä oli kauppa ja kansakoulu. Mannikkalan maamiesseuralla oli omat talo. Kylässä toimi myös nuoriseura. Maatalous oli tärkeä elinkeino. Vuonna 1937 Mannikkalassa oli 185 ha metsää, 78 ha peltoa ja 13 ha niittyä.


title: Mannikkala

text: Mannikkalan kansakoulurakennus valmistui vuonna 1892, mutta se paloi vuonna 1915. Uusi koulurakennu rakennettiin vuonna 1919. Mannikkalan koulupiiriin kuului Mannikkalan lisäksi Ryysylän, Talin, Kurikkalan, Kärstilän ja Uudenkartanon kylät sekä suurin osa Repola–Lyykylän kylää ja pienempiä osia Perojoensuun ja Nikoskelan kylistä. Vuonna 1939 Mannikkalan kansakoulussa oli kolme opettajaa ja 104 oppilasta. Syksyllä 1943 koulussa oli 108 oppilasta.


title: Mannikkala

text: Mannikkalan väestö joutui evakkoon talvisodan aikana ja Moskovan rauhassa Mannikkala jäi Neuvostoliitolle. Kun alue jatkosodassa vallattiin takaisin, pääsi väestö palaamaan koteihinsa. Vuonna 1944 asukkaat joutuivat lähtemään kuitenkin uudelleen evakkoon.


title: Kaukasian valtakunnankomissariaatti

text: Kaukasian valtakunnankomissariaatti oli Saksan suunnitelma hallinnoida vallattua Kaukasiaa. Alue oli tarkoitus jakaa useamman kenraalikomissaarin johtamaan päähallintopiiriin.


title: WikiScanner

text:
WikiScanner eli Wikipedia Scanner on Virgil Griffithin (s. 1983) laatima tietokoneohjelma, jonka avulla voidaan pyrkiä selvittämään, mitkä tahot muokkaavat Wikipediaa anonyymisti. Griffith latasi tietokoneelle tietosanakirjan erottaen XML-pohjaiset tiedot nimettömistä muutoksista artikkeleissa ja muokkaajien käyttämistä IP-osoitteista. Lopulliseksi tietokannan kooksi tuli 34,4 miljoonaa muokkausta, jotka oli tehty 2,6 miljoonasta organisaatioille tai yksityisille kuuluvasta osoitteesta. Griffith teki internetiin hakupalvelun, josta voi helposti hakea esimerkiksi organisaatioiden kuten CIA:n, Microsoftin tai Yhdysvaltain kongressin tekemiä muutoksia.
__notoc__


title: WikiScanner

text: CIA:n muokkaamiksi uskotaan joitain Yhdysvaltain presidenteistä kertovia artikkeleita, artikkelia Iranin presidentistä Mahmud Ahmadinejadsta sekä lisäys Star Wars -elokuvan valosapelitaisteluun. Vatikaanin uskotaan poistaneen Sinn Feinin johtajaan Gerry Adamsiin liitetystä epäilystä, joka koski 1970-luvulla tehtyä kaksoismurhaa.


title: Virgil Griffith

text: Virgil Griffith (s. 1983) on yhdysvaltalainen hakkeri, joka on käyttänyt myös nimimerkkiä Romanpoet. Hän on tunnettu Blackboard Inc:n kanteesta, joka koski liikesalaisuuden paljastamista. Tapaus liittyi hänen paljastamaansa turvallisuusriskiin opiskelija-asuntoalueen sähköisten henkilökorttien magneettinauhassa. Riita-asia sovittiin.


title: Virgil Griffith

text: Griffith sai maailmanmainetta julkaistessaan elokuussa 2007 tietokoneohjelman Wikipedia Scanner, jonka avulla hän osoitti CIA:n, Microsoftin ja Yhdysvaltain kongressin IP-osoitteista tai niihin liittyvien henkilöiden IP-osoitteista muokattavan Wikipediaa anonyymisti huomattavan usein.


title: Virgil Griffith

text: Griffith on myös julkaissut kirjoituksia keinoelämästä.


title: The Gentleman’s Magazine

text: The Gentleman’s Magazine oli Englannin ensimmäinen yleisluonteinen aikakauslehti ja yksi aikansa vaikutusvaltaisimpia julkaisuja.


title: The Gentleman’s Magazine

text: Edward Cave perusti lehden Lontoossa tammikuussa 1731. Sen koko nimi oli alun perin "The Gentleman’s Magazine: or, Trader’s monthly intelligencer". Caven keksintö oli luoda kuukausittainen tiivistelmä uutisista ja koulutettua yleisöä kiinnostavista aiheista, jotka vaihtelivat kulutushyödykkeiden hinnoista aina latinankieliseen runouteen saakka. Lehdessä oli sekä vakituisilta avustajilta saatua alkuperäistä sisältöä että laajoja lainauksia ja poimintoja muista lehdistä ja kirjoista. "The Gentleman’s Magazinea" nimimerkillä Sylvanus Urban toimittanut Cave oli ensimmäinen, joka käytti varastorakennusta tarkoittavaa sanaa makasiini (”magazine”) viittaamaan aikakauslehteen.


title: The Gentleman’s Magazine

text: Ennen "The Gentleman’s Magazinen" perustamista oli jo ilmestynyt tiettyyn aiheeseen erikoistuneita aikakauslehtiä mutta ei vastaavaa laaja-alaista julkaisua, vaikka joitakin yrityksiä sellaisen luomiseksi oli tehty.


title: The Gentleman’s Magazine

text: Samuel Johnsonin ensimmäinen vakituinen kirjoittajan työ oli "The Gentleman’s Magazinessa". Aikana, jolloin parlamentin toiminnasta raportoiminen oli kiellettyä, Johnson kirjoitti lehteen säännöllisesti parlamenttikatsauksia otsikolla ”Magna Lilliputian senaatin väittelyitä”. Vaikka ne heijastelivatkin jossain määrin osallistujien näkökantoja, olivat puheiden sanat enimmäkseen Johnsonin omia.


title: The Gentleman’s Magazine

text: Taitavana liikemiehenä Cave kehitti "The Gentleman’s Magazinelle" kattavan jakelujärjestelmän. Lehteä luettiin kaikkialla englantia puhuvassa maailmassa. Se lakkautettiin lopulta syyskuussa 1907.


title: Saksan nelivuotissuunnitelma

text: Saksan nelivuotissuunnitelma oli vuosiksi 1936–1940 laadittu suunnitelma Saksan talouden elvyttämiseksi sotavarustelun keinoin sotilaallisen valmiuden kohottamiseksi. Saksan nelivuotissuunnitelmaa johti Hermann Göring. Vuoden 1940 jälkeenkin nelivuotissuunnitelman organisaatio jatkoi taloussuunnittelua sekä pyrki osallistumaan hallintoon valloitettavassa idässä 1941 alkaen kilpaillen Heinrich Himmlerin johtaman SS:n sekä Alfred Rosenbergin johtaman Valloitettujen itäalueiden valtakunnanministeriön kanssa. Ensimmäinen saksalaishallinto, joka toimi sotatoimialueella saksalaisten joukkojen edetessä oli Wehrmachtin sotilashallinto, joka oli voimassa idässä noin 300 kilometriä rintamasta selustaan päin.


title: Wehrmachtin sotilashallinto

text: Wehrmachtin sotilashallinto oli ensimmäinen Saksan toisessa maailmansodassa valtaamilla alueilla toteutettu hallinto. Kun rintama siirtyi eteenpäin, luovutti Wehrmacht alueita Saksan siviilihallinnolle. Kuitenkin Atlantin rannikkoa Ranskassa ja Neuvostoliiton rintaman rintamasta noin 300 kilometriä selustaan ulottuvat osat pysyivät Wehrmachtin sotilashallinnossa. Wehrmacht kohteli väestöä sen mukaan, miten se teki vastarintaa, kun taas Saksan siviilihallinto, joka koostui kansallissosialistisen puolueen virkailijoista, joista osa oli entisiä puolueen piiripäälliköistä Saksasta kohteli väestöä sen oletettujen rodullisten ominaisuuksien mukaan, mikä vaikeutti alueen väestön käyttämistä hyväksi, ja osittain saattoi kääntää vähemmistökansallisuuksia Saksaa vastaan.


title: Wehrmachtin sotilashallinto

text: Pohjois- ja Länsi-Ranska kuuluivat Wehrmachtin sotilashallinnon piiriin, kuten myös Belgia. Kuitenkin Normandian maihinnousun jälkeen lähinnä Joachim von Ribbentrop ja Auswärtiges Amt pyrkivät varmistamaan Belgian. Sille myönnettiin Belgian valtakunnankomissariaattin asema.


title: Reijo Enävaara

text: Reijo Aukusti Enävaara (3. huhtikuuta 1938 Helsinki – 6. elokuuta 1984 Helsinki) oli lehtimies ja kansanedustaja.


title: Reijo Enävaara

text: Enävaara valmistui valtiotieteen maisteriksi 1967. Hän toimi Suomen maaseudun puolueen lehden Suomen Uutisten toimitussihteerinä vuosina 1961–1966 ja toimituspäällikkönä vuodesta 1966. Presidentin valitsijamieheksi Enävaara valittiin vaaleissa 1968 ja 1978.


title: Reijo Enävaara

text: Enävaara valittiin eduskuntaan SMP:n ehdokkaana vaaleissa 1983 Helsingin vaalipiiristä. Kansanedustajan ura jäi kuitenkin lyhyeksi, sillä hän kuoli vain runsas vuosi myöhemmin. Tilalle eduskuntaan nousi Ulla Lehtinen.


title: Ulpia Marciana

text: Ulpia Marciana (syntyi elokuussa 48, kuoli 112–114) oli Rooman keisari Trajanuksen vanhempi sisko. Hän oli senaatori Marcus Ulpius Traianuksen ja tämän vaimon Marcian tytär. Ulpia Marciana meni naimisiin erään Gaius Saloninus Matidius Patruinuksen kanssa, joka oli preettori ja josta myöhemmin tuli senaattori. Patruinus oli alkujaan Vicetiasta (nykyinen Vicenza, Italiassa). Ulpia Marciana ja Patruinus saivat tyttären Salonina Matidian 4. heinäkuuta 68. Patruinus kuoli vuonna 78, mutta Marciana ei mennyt uusiin naimisiin. Marciana ja Matidia muuttivat asumaan Trajanuksen luokse.


title: Ulpia Marciana

text: Vuonna 105 Trajanus antoi Marcianalle arvonimen "augusta". Aluksi Marciana ei halunnut ottaa vastaan tätä kunnianosoitusta, mutta Trajanuksen vaimo Pompeia Plotinan vaati että hän ottaisi sen vastaan. Marcianan kunniaksi tehtiin useita patsaita ja piirtokirjoituksia. Hän matkusti usein veljensä kanssa ja auttoi häntä tekemään päätöksiä. Marciana kuoli vuosien 112 ja 114 välillä. Trajanus antoi julistaa siskonsa jumalaksi ja antoi rakennuttaa kaksi kaupunkia hänen muistolleen, Marcianopolis ja Marciana Ulpia Traiana.


title: Mia Halonen

text: Mia Halonen on suomalainen toimittaja, joka on tullut tutuksi Maajussille morsian ja Sinkkuäidille sulhanen tosi-tv-ohjelmista. Sinkkulaivan 2. tuotantokaudella ohjelman nettisivuilla julkaistiin rakkausvalmentaja Mia Halosen vinkkisarja Sinkun kymmenen syntiä. Hän on myös työskennellyt Radio Keski-Suomessa, Radiomafiassa, Radio Ainossa sekä juontajana Radio Suomessa.


title: Kiteen ortodoksinen kirkko

text: Pyhän Kolminaisuuden ja Pyhän Nektarios Eginalaisen kirkko on ortodoksinen kirkko Kiteellä. Kirkko on yksi Joensuun ortodoksisen seurakunnan kirkoista.


title: Kiteen ortodoksinen kirkko

text: Kirkko valmistui vuonna 1998. Sen on suunnitellut arkkitehti Sirkka Sortti. Kirkon vihki arkkipiispa Johannes vuonna 2000. Kirkon osoite on Valamontie 4.


title: Kiteen ortodoksinen kirkko

text: Kirkossa pidetään säännöllisesti liturgia kuukauden toisena sunnuntaina kello 10.


title: Pirkko Raitio

text: Pirkko Raitio (oik. "Bertta Wilhelmiina Raitio, o.s. Sandell", 12. marraskuuta 1882 Tampere – 2. marraskuuta 1966) oli suomalainen näyttelijä, joka esiintyi yli 20 elokuvassa. Vuosina 1909–1950 hän työskenteli Kansan Näyttämöllä ja Helsingin Kansanteatterissa näyttelijä-kuiskaajana.


title: Pirkko Raitio

text: Raition aviopuoliso oli näyttelijä Paavo Raitio vuosina 1907–1954. Pirkko Raitio sai Pro Finlandia -mitalin vuonna 1947.


title: Tammen kultaiset kirjat

text: "Tammen kultaiset kirjat" on Kustannusosakeyhtiö Tammen julkaisema suomalainen lasten kuvakirjasarja, jonka teokset ovat käännöksiä vastaavan yhdysvaltalaisen "Little Golden Books" -sarjan kirjoista.


title: Tammen kultaiset kirjat

text: "Little Golden Books" -sarja syntyi Yhdysvalloissa vuonna 1942. Sarjan loi ranskalaissyntyinen Georges Duplaix, joka oli Picasson entinen oppilas. Kirjojen kustantajana puolestaan on vuodesta 2001 lähtien toiminut Random House -yhtiö. Sarjan tarkoituksena oli tuottaa edullisia, kestäviä ja värikkäitä kuvakirjoja kaikkien lasten ulottuville, iskulauseen "Books for masses, not for the classes" mukaisesti. Suomessa sarjan julkaiseminen aloitettiin vuonna 1952, jolloin ilmestyivät ensimmäiset kuusi kirjaa:Alkuperäisessä "Tammen kultaiset kirjat" -sarjassa julkaistiin myös lyhyitä Disney-tarinoita, kuten "Aku Ankka ja joulupukki", mutta tekijänoikeussyistä näistä yli kolmestakymmenestä kirjasta ei ole otettu uusintapainoksia vuoden 1985 jälkeen. Ne myös puuttuvat kokonaan sarjan uusien kirjojen sekä myöhempien uusintapainosten takakansien kirjalistasta, jossa on lueteltu numerojärjestyksessä sarjan muut kirjat. Suomessa eniten myytyjä sarjan kirjoja ovat olleet Richard Scarryn "Mattilan isännän karjatarha" sekä Gustaf Tenggrenin "Viisi pientä koiranpentua". Teoksia ovat kuvittaneet myös useat muut tunnetut lastenkirjapiirtäjät, kuten Tibor Gergely, Alice ja Martin Provensen, Margaret Wise Brown, Eloise Wilkin ja Garth Williams. Myös kirjojen suomentajat ovat olleet nimekkäitä, heihin kuuluvat muun muassa Marjatta Kurenniemi, Helena Anhava ja Kirsi Kunnas.


title: Tammen kultaiset kirjat

text: Kirjojen edullinen hinta oli alun perin myyntivaltti myös Suomessa. Kirjojen esittelytekstit korostivat sen lisäksi kirjojen laatua ja kasvatuksellisuutta. Alun perin kirjat maksoivat 110 markkaa kappale, mikä vastaa vuoden 2007 rahassa noin kolmea euroa. Nykyään uusien kirjojen hinta on viidestä kymmeneen euroa. Vuoteen 2006 mennessä kultaisia kirjoja oli ilmestynyt kaikkiaan 181 erilaista. Tähän mennessä "Little Golden Books" -kirjoja on julkaistu ainakin 50 maassa ja miljardin painetun kirjan raja ylittyi jo vuonna 1986.


title: Harlekiini (täsmennyssivu)

text: Harlekiini voi tarkoittaa seuraavia:


title: Tayn rautatiesilta

text: Tayn rautatiesilta on 3 264 metrin pituinen Firth of Tayn ylittävä rautatiesilta Skotlannissa Dundeen kaupungin ja Fifen kaupungin Wormitin esikaupungin välillä. Silta korvasi aikaisemman junalauttayhteyden. Nykyisin käytössä oleva silta on järjestyksessään toinen: Tayn ensimmäinen rautatiesilta sortui 28. joulukuuta 1879 ja vei mukanaan matkustajajunan ja 75 ihmistä.


title: Tayn rautatiesilta

text: Rautatiesillan lähellä on myös maantiesilta.


title: Tayn rautatiesilta

text: Ensimmäinen silta rakennettiin 2. heinäkuuta 1871 ja 1. kesäkuuta 1878 välisenä aikana rautatieinsinööri Thomas Bouchin johdolla. Sillan valmistuttua Bouch lyötiin ritariksi. Silta oli ristikkorakenteinen valu- ja takorautainen silta. Vastaavaa rakennetta oli aiemmin käytetty muun muassa Crumlinin viaduktissa Etelä-Walesiin vuonna 1858 sekä Lontoon Kristallipalatsissa.


title: Tayn rautatiesilta

text: Ehdotuksia Tayn ylittävän sillan rakentamiseksi on tehty vuodesta 1854 lähtien. "The North British Railway (Tay Bridge) Act" sai kuninkaallisen vahvistuksen 15. heinäkuuta 1870, ja sillan peruskivi muurattiin 22. heinäkuuta 1871. Ensimmäinen höyryveturi ylitti sillan 22. syyskuuta 1877, ja valmistuessaan alkuvuodesta 1878 silta oli yksi maailman pisimmistä. Ajavaiset järjestettiin 1. kesäkuuta 1878.. Vieraillessaan paikkakunnalla Yhdysvaltain presidentti Ulysses S. Grantin kerrotaan kommentoineen sen olevan "suuri silta pienelle kaupungille".


title: Tayn rautatiesilta

text: Myrskytuulten riepotellessa aluetta 28. joulukuuta 1879 sillan keskinen osa sortui ja putosi jokeen juuri kun kuuden vaunun mittainen matkustajajuna oli ylittämässä siltaa. Turmassa menehtyi 75 henkeä. Menehtyneiden joukossa oli sillan suunnittelijan sir Thomasin tyttären aviomies. Dundeelaisen kaupunkitarinan mukaan myös Karl Marxin oli tarkoitus olla junassa, ellei tämä olisi ollut liian sairas matkustaakseen.


title: Tayn rautatiesilta

text: Tutkijat päättelivät sillan sortumisen johtuneen lieriönmuotoisten valurautapylväiden heikosta laadusta. Nämä valurautalieriöt kannattelivat sillan kolmeatoista pisintä jännettä, joista jokainen oli 75 metrin mittainen. Kohtalokkaita suunnitteluvirheitä löydettiin myös takorautaisten kiinnikkeiden kiinnityksessä, jotka tutkijoiden mielestä antoivat ensimmäisenä periksi. Kiinnikkeille tehtiin rasituskokeita, ja niiden todettiin murtuvan jo 20 tonnin painon alla, vaikka kestävyysvaatimus oli 60 tonnia sijaan. Bouch ei myöskään ollut suunnitelmissaan ottanut huomioon tuulikuormaa, sillä tuulikuorman laskeminen ja huomioiminen siltasuunnitelmissa ei kuulunut yleiseen käytäntöön ennen Tayn siltaturmaa. Ensimmäisenä sortunut sillan keskiosa, joka tunnettiin nimellä "High Girders", oli myös yläpainoinen ja siten epävakaa.


title: Tayn rautatiesilta

text: Virallisen tutkimuksen puheenjohtajana toimi Henry Cadogan Rothery, apulaisinaan rautatietarkastaja eversti William Yolland sekä insinööri William Henry Barlow. Tutkinnassa pääteltiin sillan olleen "”huonosti suunnitellun, huonosti rakennetun ja huonosti huolletun, ja että sen sortumiseen johtaneet syyt olivat viat rakenteissa, jotka olisivat romahduttaneet sillan ennemmin tai myöhemmin”".


title: Tayn rautatiesilta

text: Sillan keskiosan huonosta kunnosta oli todisteita jo useilta kuukausilta ennen turmaa. Huollosta vastaava insinööri Henry Noble oli kuullut takorautakiinnikkeiden narskuvan löystyttyään muutamaa kuukautta sillan avaamisen jälkeen. Löystymisen seurauksena suuri osa sillan painosta kohdistui tukirakenteisiin liian pienelle alalle. Noble ei yrittänyt kiristää kiinnikkeitä, vaan vasaroi rautaprikkoja kiinnikkeisiin.


title: Tayn rautatiesilta

text: Ongelma jatkui aina turmaan saakka. Sillan keskiosa oli epävakaa vaakasuoraan liikkeeseen joutuessaan. Ongelman havaitsivat maalarit, jotka maalasivat siltaa kesällä 1879. Matkustajana pohjoiseen matkaavissa junissa valittivat vaunujen oudosta liikkeestä sillalla, mutta sillan omistaja North British Railway ei reagoinut valituksiin mitenkään. Eräät huomattavat matkustajat, kuten dundeelaiset Provostit, ottivat aikaa junan ylittäessä siltaa ja totesivat junien kulkevan sillalla noin 65 kilometrin tuntinopeudella, kun suurin sallittu nopeus oli 40 kilometriä tunnissa.


title: Tayn rautatiesilta

text: Virallinen tutkimus myös tuhosi Bouchin ammatillisen maineen. Tutkintalautakunta totesi hänen olevan päävastuussa sillan huonosta suunnittelusta, rakentamisesta ja huollosta, ja hänen olevan yksin vastuussa suunnitteluvirheistä. British Board of Trade oli saanut Bouchilta suunnitelmat samalle rataosalle rakennettavaa Forthin rautatiesiltaa varten, mutta tutkinnan jälkeen asettivat sillalle tiukemmat 2,7 kilopascalin lujuusvaatimukset. Sillan rakennusurakan sai hoitaakseen William Arrol, ja sen suunnittelijoina toimivat Benjamin Baker ja John Fowler. Bouch menehtyi alle vuosi turman jälkeen.


title: Tayn rautatiesilta

text: Onnettomuuspaikalta pelastettiin ainoastaan junan veturi, 4-4-0 -pyörästöinen NBR 22, joka ei ollut kärsinyt suuria vaurioita. Se korjattiin Cowlairsissa ja oli käytössä vuoteen 1919. Turman vuoksi se sai lempinimen "The Diver (Sukeltaja)", ja useat taikauskoiset veturinkuljettajat kieltäytyivät viemästä sillä junaa uudelle Tayn sillalle.


title: Tayn rautatiesilta

text: Uuden sillan rakensi William Arrol 18 metriä ensimmäisen sillan kohdalta ylävirtaan saman suuntaiseksi William Henry Barlow'n suunnitelmien mukaan. Suunnitelmat sillan rakentamiseksi hyväksyttiin heinäkuussa 1881, ja peruskivi muurattiin 6. heinäkuuta 1883. Siltaan käytettiin 25 000 tonnia rautaa ja terästä, 70 000 tonnia betonia, kymmenen miljoonaa tiiltä, jotka painoivat yhteensä 37 500 tonnia, sekä kolme miljoonaa niittiä. Siltatyö vaati neljäntoista työntekijän hengen, mihin syynä oli usein hukkuminen.


title: Tayn rautatiesilta

text: Silta avattiin liikenteelle 13. heinäkuuta 1887 ja on edelleen käytössä. Sen ylitse johtava rautatie on kaksiraiteinen. Vuonna 2003 sillan vahvistus- ja uusimistyö, johon käytettiin kaikkiaan 20,85 miljoonaa puntaa, voitti British Construction Industry Civil Engineering Awardin työn laajan mittakaavan sen vaatiman logistiikan ansiosta. Työn yhteydessä sillalta poistettiin yli tuhat tonnia lintujen ulostetta käsityökaluin ja pakattiin 25 kilogramman säkkeihin. Satojatuhansia niittejä poistettiin ja korvattiin uusilla. Työ tehtiin korkealla vedenpinnan yläpuolella sään ja vuoroveden armoilla.


title: Tayn rautatiesilta

text: Alkuperäisen sillan pilareiden tyngät ovat edelleen nähtävissä uuden sillan rinnalla jopa korkean nousuveden aikana.


title: Legio VII Gemina

text: Legio VII Gemina Felix oli roomalainen legioona. Galba perusti legioonan vuonna 69 Hispania Tarraconensisissa ennen kuin hän marssi Roomaan. Legioona sai lisänimen Gemina sen jälkeen kun Vespasianus yhdisti sen toisen legioonan kanssa (ehkä Legio I Germanica). Vespasianus siirsi legioonan myös takaisi Hispaniaan Legio VI Victrixin ja Legio X Geminan tilalle jotka oli lähetetty Germaniaan.


title: Legio VII Gemina

text: Vuosina 86–89 legioonaa komensi Marcus Ulpius Traianus, myöhempi keisari Trajanus.


title: Card Player

text: Card Player on yhdysvaltalainen pokeriin keskittyvä aikakauslehti ja internetsivusto. June Field perusti lehden vuonna 1988. Barry Shulman osti sen vuonna 1998 ja on lehden nykyinen toimitusjohtaja ja julkaisija. Hallituksen puheenjohtajana toimii hänen poikansa Jeff Shulman. Card Player -lehti ilmestyy joka toinen viikko.


title: Card Player

text: Julkaisun emoyhtiö Card Player Media julkaisee myös "Card Player Europe" -lehteä. Lehteä julkaistaan myös suomen kielellä.


title: Card Player

text: Vuodesta 1997 lehti on myöntänyt arvostettua "Player of the Year" ("vuoden pelaaja") -palkintoa. Palkinnon voittaa vuoden aikana eniten ranking-pisteitä tärkeimpien pokeriturnausten finaalipöytäsijoituksista kerännyt pelaaja. Pisteiden määriytymiseen eri turnauksissa vaikuttavaa turnauksen sisäänoston suuruus ja osallistujien määrä.


title: Card Player

text: Suomalainen "Pokerilehti" perustuu osittain Card Player -lehden tuottamaan aineistoon.


title: Ángel Casero

text: Ángel Luis Casero Moreno (s. 27. syyskuuta 1972 Valencia) on entinen espanjalainen maantiepyöräilijä, Espanjan ympäriajon voittaja. Hänen nimensä on liitetty Operaatio Puertoon.


title: Kalmanto

text: Kalmanto on suomalaisen dark metal -yhtyeen Ajattaran viides studioalbumi, joka julkaistiin 5. syyskuuta 2007. Kaikki kappaleet ovat Ruojan käsialaa, mutta levyn nimikappale on Malakias IV:n ja Ruojan yhteistyötä.


title: Shaul Mofaz

text: Shaul Mofaz (, s. 4. marraskuuta 1948 Iran) on israelilainen poliitikko, liikenneministeri 2006–2009. Hän on ollut Israelin puolustusvoimien komentaja vuosina 1998–2002. Puolustusministeriksi hänet nimitettiin Ariel Sharonin hallitukseen 2002 ja liikenneministeriksi Ehud Olmertin hallitukseen 2006. Hän on ollut varapääministeri ja apulaispääministeri.


title: Shaul Mofaz

text: Mofaz ilmoitti jäävänsä tauolle politiikasta hävittyään syyskuussa 2008 Kadiman puheenjohtajaäänestyksen Tzipi Livnille. mutta on kuitenkin ollut knessetin jäsen vuoteen 2015 ja ministerinäkin. Hänet valittiin puolueen puheenjohtajaksi Livnin jälkeen 2012.


title: Laukan silta

text: Laukan silta on Laukan kylässä Muhoksella sijaitseva Oulujoen ylittävä teräsbetoninen maantiesilta. Seututiellä 834 sijaitsevan sillan pituus on noin 200 metriä, ja sen alitse johtaa Oulun ja Muhoksen välinen jokiveneilyreitti. Sillan alituskorkeus on 2,9 metriä.


title: Sam Pollock

text: Samuel Patterson Smyth "Sam" Pollock OC, CQ (15. joulukuuta 1925 – 15. elokuuta 2007 Toronto, Kanada) oli kanadalainen urheiluvaikuttaja, joka tunnetaan etenkin NHL-joukkue Montreal Canadiensin toimitusjohtajana. Häntä pidetään yhtenä taitavimmista NHL-johtajista ja hänen aikanaan Montreal voittikin yhdeksän Stanley Cupia .


title: Sam Pollock

text: Montrealin organisaatioon Pollock siirtyi vuonna 1947. Tätä ennen hän oli mm. valmentanut teini-ikäisiä ja manageroinut softball-joukkuetta, jossa pelasi joitakin Montrealin pelaajia. Pollock toimi monissa pienemmissä töissä ennen siirtymistään toimitusjohtajaksi. Vuonna 1950 hän tarkkaili ja arvioi nuoria lahjakkuuksia Montrealille. Pollockin aikana Canadiensiin liittyvät juniorijoukkueet voittivat kaksi Memorial Cupia ja CHL-liigan Omaha Knights sarjansa mestaruuden. Montrealissa oltiin vakuuttuneita Pollockin pelaajanäkemyksestä ja hänet nimitettiin Frank J. Selken seuraajaksi seuran toimitusjohtajaksi


title: Sam Pollock

text: Pollock oli Montrealin toimitusjohtaja vuodet 1964–1978 ja tuona aikana seura voitti yhdeksän Staney Cupia. Hän teki ollessaan toimitusjohtajana monta merkittävää kauppaa, joilla sai hankittua tulevia tähtipelaajia Montrealiin. Pollock oli ensimmäisiä toimitusjohtajia, jotka tajusivat, että onnistuminen oli tärkeää seuran tulevaisuuden kannalta.


title: Sam Pollock

text: Hänen suurimpia hankintojaan olivat maalivahti Ken Dryden, jonka hän sai Boston Bruinsista kahta mitätöntä lupausta vastaan, ja hyökkääjä Guy Lafleur, jonka hän varasi draftin ensimmäisenä saatuaan vuoron California Golden Sealsilta vaihtokaupassa. Muita Pollockin Montrealiin tuomia pelaajia ovat mm. Larry Robinson, Steve Shutt ja Bob Gainey. Lisäksi Pollock oli suostuttelemassa valmentaja Scotty Bowmanin Montrealin valmentajaksi vuonna 1971 . Pollock jätti Montrealin vuonna 1978 .


title: Sam Pollock

text: Kanadan maajoukkueen johdossa Pollock oli vuoden 1976 Kanada-cupissa. Tuota joukkuetta monet jääkiekkoasiantuntijat pitävät kautta aikojen parhaimpana joukkueena. Vuodet 1995–2000 Pollock toimi baseball-joukkue Toronto Blue Jaysin toimitusjohtajana.


title: Sam Pollock

text: Pollock on saanut monia arvostettuja valintoja. Vuonna 1978 hänet valittiin Hockey Hall of Fameen ja lisäksi hän on Canadian Sports Hall of Famen jäsen. Vuonna 1985 Pollockille myönnettiin Kanadan korkein kunniamerkki, Order of Canada.


title: Sam Pollock

text: Pollock kuoli 15. elokuuta 2007 Torontossa .


title: Aitor González

text: Aitor González Jimenez () on entinen espanjalainen maantiepyöräilijä, Espanjan ympäriajon voittaja. Hän lopetti uransa jäätyään kiinni dopingista vuonna 2005.


title: James FitzJames Berwick

text: James FitzJames, Berwickin herttua (21. elokuuta 1670 Moulins, Ranska – 12. kesäkuuta 1734 Philippsburg) oli kenraali ja Ranskan marsalkka vuodesta 1706. Hän taisteli menestyksekkäästi Espanjan perimyssodassa voittaen Ranskan vastaisen liittokunnan armeijan Almanzan taistelussa vuonna 1707. Hän oli Englannin kuningas Jaakko II:n ja Arabella Churchillin (John Churchill Marlboroughin sisar) avioton poika.


title: James FitzJames Berwick

text: Berwick aloitti sotilasuransa Itävallan armeijan palveluksessa Lothringenin herttuan Kaarle V:n palveluksessa ja osallistui muun muassa Budan piiritykseen vuonna 1686 ja Mohácsin taisteluun 1687. Berwick seurasi kuninkaaksi noussutta isäänsä Englantiin vuonna 1687 ja hänelle annettiin Berwickin herttuan titteli. Hän joutui kuitenkin isänsä lailla maanpakoon 1688 mainion vallankumouksen nostettua Vilhelm III Oranialaisen Englannin valtaistuimelle. Berwick jatkoi taistelua Vilhelmiä vastaan Irlannissa, osallistuen muun muassa Boynen taisteluun vuonna 1690. Vuonna 1691 hän siirtyi Ranskan armeijan palvelukseen jatkamaan yhdeksänvuotista sotaa Englantia vastaan.


title: James FitzJames Berwick

text: Berwick johti 1706–1707 menestyksekkäästi Espanjassa taistellutta ranskalaista armeijaa Espanjan perimyssodassa, josta palkkioksi hän sai Ranskan kuningas Ludvig XIV:ltä Fitz-Jamesin herttuan tittelin ja Espanjan kuningas Filip V:ltä Liria y Xérican herttuan tittelin.


title: James FitzJames Berwick

text: Uudemman kerran Berwick johti armeijaa Espanjassa vuonna 1719, mutta tällä kertaa Filip V:tä vastaan. Berwickin viimeiseksi sodaksi jäi Puolan perimyssota, jossa hän johti Reinillä operoinutta Ranskan armeijaa. Tykinkuula surmasi hänet Philippsburgin piirityksessä vuonna 1734.


title: James FitzJames Berwick

text: Berwick käsitti hyvin logistiikan merkityksen liikkuvalle sodankäynnille, ja hän kykeni usein yllättämään vastustajansa siirtämällä armeijansa nopeasti paikasta toiseen.


title: Pertti Klemola

text: Pertti Klemola (2. heinäkuuta 1939 Helsinki – 15. maaliskuuta 2003 Helsinki) oli suomalainen toimittaja ja kirjailija joka toimi myös tutkijana 1970-luvulla TANDEM-projektissa (Tasa-arvon ja demokratian tutkimus).


title: Pertti Klemola

text: Klemola oli 23-vuotiaana Suosikin ensimmäinen päätoimittaja ja sen jälkeen hän työskenteli naistenlehti Annan toimitussihteerinä ja kolumnistina. Myöhemmin hän oli toimittajana Yleisradiossa ja julkaisi useita kirjoja. Kun Suomen Akatemian rahoittama tasa-arvoa ja demokratiaa tutkiva ryhmä TANDEM perustettiin 1973 oli Klemola mukana ryhmässä tutkijana.


title: Pertti Klemola

text: Klemolan kirja "Kenen asialla SAK?" herätti aikanaan huomiota koska hän paljasti siinä SAK:n sosiaalidemokraattien saaneen taloudellista tukea työnantajien STK:lta Metallityöväen liiton vaalitaistelua varten. Toinen huomiota herättänyt Klemolan kirja oli 1981 ilmestynyt "Helsingin sanomat, sananvapauden monopoli".


title: Pertti Klemola

text: Klemola kuoli lyhyen sairauden jälkeen maaliskuussa 2003.


title: Prokris

text: Prokris () oli Ateenan kuninkaan Erekhtheuksen ja Praksithean tytär, joka meni naimisiin Kefaloksen, Deionin pojan kanssa. Prokriilla oli ainakin kaksi sisarta, Kreusa ja Oreithyia.


title: Prokris

text: Aamuruskon jumalatar Eos kuitenkin ihastui Kefalokseen ja sieppasi tämän Kefaloksen ollessa metsästämässä. Heistä tuli rakastavaiset, ja suhteesta syntyi Faethon tai Tithonos, Faethonin isä, mahdollisesti myös Hesperos. Joidenkin vuosien jälkeen Kefalos alkoi kuitenkin kaivata takaisin Prokriin luokse, ja närkästynyt Eos palauttikin hänet tälle tarjoutuen samalla osoittamaan, kuinka helposti muukalainen voisi Prokriin vietellä. Hän muutti Kefaloksen tuntemattoman näköiseksi ja antoi hänelle lahjoja vietäväksi Prokriille. Kefalos onnistuukin makaamaan vaimonsa kanssa tämän tunnistamatta häntä, ja kun Eos poistaa naamioinnin, Proksis pakenee tajuttuaan tulleensa huijatuksi.


title: Prokris

text: Pakomatkallaan hän tapasi Artemiin, jonka tuli sääli tätä. Jumalatar lahjoitti hänelle keihään, joka ei koskaan osu harhaan, ja ihmeellisen koiran, Lailapsin, joka oli taiottu saamaan saaliinsa aina kiinni. Tässä versiossa nyt puolestaan Prokris palasi miehensä luokse naamioituneena, ja lupasi myydä keihään ja koiran tälle, jos tämä makaisi hänen kanssaan. Kefalos lupautui tähän, ja rakastavaiset olivat taas tasoissa.


title: Prokris

text: Toisessa versiossa Kefalos naamioitui palatessaan omasta aloitteestaan, ja viettelyn onnistuttua Prokris pakeni ja palasi vasta Kefaloksen tunnustettua virheensä ja pyydettyä anteeksi ja aneltua tätä palaamaan. Prokris palasi ja antoi Artemiin keihään ja koiran miehelleen ja he elivät onnellisina yhdessä.


title: Prokris

text: Kolmannessa versiossa Prokriin mainitaan saaneen koiran kuningas Minokselta kiitokseksi tautinsa parantamisesta. Zeus oli alun perin antanut koiran Europelle.